OKWOGERA KU HIJJA.\nWamu nokwagala kwamanyi okwedda okutannaba kuziba kiwundu kyabwagazi bwakyonokwokerera okulumya kwakoma wo mukusisinkana ekyengera ekyakakano.\nKitange yagenda nga annyumizaako Hijja-ye eya sooka, nga mumaasoge mulimu olutuuyotuuyo lukulukuta, nga nekululimirwe kuliko okwekesa okwekimpoowooze, nga waggulu wakamwaake waliyo okumweenyegeta okulaga okwagala nga kugezaako okweyanjuluza kwennyini, nayenga akuziyiza-nga bwekiri nti: nsonyi nga zakuweesa kitiibwa nakugulumiza okwensusso. Nagamba kitange nga embeeraaye emaze okunnyingira no- okundaga kyaali:- Nkulaba oyogera ku –Hijjayo eyasoo ka nga owomutango bwayogera kukuyambibwakwe okwa sooka.\nYagamba nga neddobooziye emaze okumenyeka era nekkakkana era nga bwambuulira:- nange nziramu naawe katikati olutambi lwokwogera kumboozi eyeeyaza nsaba okuddamu nokwagala okusambbattuka nebbugumu no’kuwoomerera nokuwunyiza empewo eyita nga eweweeza eranga yasigibwa mumwooyo.\nAbaffe tewasoma kigambo kya katonda omugulumivu “MUKISEERA WETWAFUULIRA KAABA NGA BWEBUDDIRO BWABA NTU ERA NGA MIREMBE NAKUWONA”\nNekigambo kyakatonda kululimi lwanabbiwe IBRAHIIMU\n–“Ay’KATONDA WAFFE MAZIMA NZE NTEESE olulyo lwange mulwazi omutali birime awali enjjuuyo eye mizizo Ay’ katonda waffe babeere nga bayimirizaawo esswala kale fuula emitima gyabantu nga gyaga la era gikyukira gyebali” yeewuuyo nanyini mwoyo gwange nga gwagala omulundi ogwokubiri katikati nga bwegwayagala omulundi ogwasooka eri enju entukuvu eri mulwazi olwereere, ebeerwamu nobuggumivu bwobubaka, ejjudde ekitangaala nakawoowo nokwagala okwokutukuza nniya nobulungi nokwagala\nKitange yagamba bwatyo, oluvannyuma nakoteka olukoteka olwekimpowooze nayimba neddoboozi elyawansi nga akoowoola omwoyogwe:\nOwange mwoyo gwange olwaazi lwomwagalwa muhammad omujjuvu gwempewo nokwagala ensi omutali birime wano kyekimuli kya-kaaba nobubaka nekalifuuwa wano, yennuuru, kalenno ojira oggweeramu era osaamuuke.\nOwange mwoyo gwange oliwakatiwange ne zamuzamu Nndese amaziga gange gampolerezeewo ebyonoonobyange\nNeetolodde kuttaka emirundi musanvu nenjolekeza okwa gala kwange mubirungi ebiringa emmunyeenye zeggulu mukwewunyisa.\nEra mukaaba ekimuli mwemuli ekyokwewunda kyomwo yo gwange, emiryango gyeggulu egiringa zaabu gimmazeeko ekiwoobe nekiwuubaalo.\nBweyamala nasitula omutwegwe nambuulilira nga agamba: bwegutyo omwoyo gwange bwegwekwata ku-hijja eyasooka, nabwekityo ebanga erikolebwamu hijja mumwaka wetusisinkanira libadde terinnaggwa kumutima atenga nsinda hijja, era nali nsabye omutonzi waliku-kaaba angabire obulongoofu nobu sobozi obwa hijja eyokubiri neyokusatu neeyokuna katonda agamba mubugulumivubwe mukitabokye ekye kitiibwa “katonda yakakasa kubantu okugenda okula mbuula kaaba erioyo aba alina obusobozi.”\n◘ Kkkakafu okukola hijja omulundi gumu oba neyo kubiri neyokusatu neyokuna zonna ziri waajibu- nkakafu?\nNedda okakasibwaako okukola hijja omulundi gumu oluvannyuma lwokusobolakwo.\n◘ Nnyumizaako ekyafaayo kya hijjayo eyasooka eri gye wakola?\nOluvannyuma nga mmaze okutuuka “JUHUFAH” kimu kubifo ebyatekebwawo sharia yobusuramu awambalirwa engoye za hiraamu ebifo biyitibwa bwebiti (MAWAAQIITIL- EHRAMU) bwennatuukawo nennuwirira ehiramu ya umura –ttamatue eri hijja nga kyakwesembeza nakyo eri allah, nayambula engoye zange nennyambala engoye za ehiramu nga nazo zeezIno ekkanzu nenkutu byombi nga byeeru, oluvannyuma neenkoowoola nga nsaba omutonzi muluwarabu olutuufu:\n“LABBAIKA ALLAHUMMA LABBAIKA,\nLABBAIKA LASHARIKALAKA LABBAIKA,\nENNAL HAMUDA WANNI-EMATA LAKA WAL-MULUKU,\nOlwali okugamba nti “LABBAIK” ennyingo zange nezikankana, nafunamu engeri yokutya nokugonda byesetegekera mumwoyo gwange oluberyeberye, muki seera ekyo najjukira ekyali kizuuka ku lmamuwo (AS) mukutya nokumyukirira ebbala nokukankana olulimi mukiseera kyokuleeta talibiya nga kutya ALLAH oweekitiibwa nakwawuka kuye.\nOkuva lwennakola oba lwennayingira mu-Ehiramu nenziyizibwa okwegatta nomukyaala buli mungeri yonna, nokukozesa kalifuuwa, nokutunula mundabirwamu mungeri yokwewunda, nokubeera mukisiikirize kulwenku ba nomusana, nokwanbala ebitunge nebibifaanana ne ssookisi, nokubikka omutwe nebirala ebyalagirwa mu bitabo bya fiquhu.\n◘ Oluvannyuma lwokukola ehirami.\nOluvannyuma lwokuyingira mu-ehirami nayolekera macca eyekitiibwa nga nettukuzza, mbeere nga neeto loola kaaba emirundi musanvu nga gitandiikira kajji nja eriddugavu eranga kwejikoma, era nsaale elaaka bbiri nga ezaasubuhi oluvannyuma lwokwetooloola emabega wekifo kya IBURAHIIMU (AS) nga nesembeza nemirimu gyange gyonna-UMURA ne Hijja-eri katonda omugulumivu.\nOluvannyuma nenjolekera okugenda okusonnyonta wakati wassafa ne maruwa emirundi musanvu nga ntandikira saffa okutuuka maruwa.\nBwenajjuza omulundi ogwomusanvu mukifo maruwa nakendeeza kunviiri zomutweegwange.\nMubufunze nakendeeza kumviiri nenzijuza umura ya hijja, nenva mu ehirami zange nnindirira olunaku olwomunaana lutuuke mumwezi gwazil Hijja olunaku lwa “TARIWIYYA” nga lwa kuddamu Hirami okutandiikira mumacca mwennyini omulundi omulala, naye ehirami e’yo ebeera ya hijja kumulundi ogwo siya umura.\nOlunaku lwomunaana bwerwatuuka nennyambala enkutu yange nekkanzu yange omulundi ogwokubiri, nendeeta Nniya ya ehirami ya hijja, nennkowoola “LABBAIKA” oluvannyuma nenjolekera mu-Arafaati nemmotoka embikkule yaako kubanga kinkakatako okuyimirira e’yo era mbeereyo, okutandika muntadikwa ya zuhuri muttuntu lyolunaku olwomwenda mumwezi gwa zuli hijja okutuusa enjuba lwegwa.\nEnjuba bwemala okugwa olunaku olwomwenda nga nange ndimu –arafaati nayolekera eemuzidalifa nensulayo ekiro kyekkumi mu zil-hijja, kubanga kinkakatako –fajiri- mambya yolunaku olwekkumi eveeyo nga nange ndimumu- ZIDALIFA era nsigalemu okutuusa nga omusana gunaatera okuvaayo.\nEnjuba bweyavaayo olunaku olwekkumi nga nange ndimumuzidalifa, nava emuzidalifa nengenda “emina” nga Nnina obuyinja bwennalonze emuzidalifa, kubanga ebintu bisatu binnindiridde emina olunaku olwo kiri kunze okubituukiriza eranga byebino:\nOkukasuka JAMURATI AQABA nobuyinja nobuyinja musanvu kamu ku kamu.\nOkusala “HADIYI” emna.\nOkusala enviiri emina “okumwa enviiri emina”\nBwenbimala nensala enviiri nenfuuka wahalaali okujjako okweyagala nebakyala nekali fuuwa, nokuyigga, ebyo nga sibikola olwo nengenda emakka omulundi ogwokubiri netolole olwetoloola lwa Hajji era nsaale swala ya Tawafu, nsonnyonte wakati wassafa nemaruuwa, nga bwennetoolodde nensaala nensonnyonta olwasoose okutuuka mumakka.\nBwennabijjuza nennetooloola “Tawafu NNISAA” nensaala swala ya tawaafu, ate nenkomawo emina kuba kinkakata ko okusulayo olunaku lwekkumi nolumu nolwekkmi nebbiri nsigale emina okutuusa oluvannyuma lwadhuhuri olunaku lwekkumi Nakasuka mubbanga eryo obuyinja obusatu akasooka nakomumakkati ne AQaba kamu kukamu mulunaku lwekkumi nolumu oluvannyuma nenkomawo nenkasuka ogwokubiri mulunaku lwekkumi nebbiri nga bwennakasuka okusooka.\nEttuntu lyolunaku lwekkumi nebbiri bweryatuuka neriyitamu, nga nange ndimumina, nensaala dhuhuri oluva nnyuma nenva emina nga mmalirizza emikolo gyahijja gyonna.\nOkusinziira kukunyigagana okwamaanyi nenjuba nga ebuubuuka nomusenyu nga gwokya, awamu nokubanti nze nanyinkiira mwennyini- nga bwekiri – nga njagala kukakasa mubujjuvu nti mazima nze nyimiri dde my- Ara – faati sosiibweru waayo awamu neekyo mazima hijja neebeera mukolo gwamugaso kulwokusembera ewa katonda nokumwekwatako nokuyimirira mumaasoge nokuwoomerwa nokumwegayirira emisana nekiro.\nOluvannyuma lwekyo nava mumakka eyekitiibwa nga nze zenna ndimukujeegomba, nakusaalirwa okuyise era nga kulwaza kulwokwawukana nayo- nengenda emadiina munawwara gyennafunira ekitiibwa kyokula mbuula entaana ya nabbi oweekitiibwa muhammadi (s.a.w.) nentaana ya swiddiqatu ttwahira FATUMA ZAHARA (A) nentaana zaba imamu (A.S.) “imamu HASAN (A) imamu ALI bun HUSEINI (A) imamu muhammadi al – baagiri (A) ne imamu Jaafari ssaadiqi (A)”\nOluvannyuma okulambuula emizigiti nebifo ebyebitii bwa ebiri emadiina munawwara nokulambuula Hamuza taata wannabbi omuto (S.A.W.).\nEbyo mubufunze yemboozi ekwata ku hijja yange eyasooka njikubuulidde kati mubufunze, ekiseera wofunira ezisobola okukola hijja oluvannyuma lwokuzitukuza nga ojjemu zaka ne khumusu singa ziba zituuse okujjamu khumusu oba zaka, olwo nzija kukwanjulukiza mubujjuvu buli kikolwa kyokola nga otuuseeyo.\nKatonda akusobozese okulambuula enjuuye eye mizizo, era ogasibwe nga otuuseeyo mazima yye alikumpi era mwangu wakwanukula.\n◘ Nga tonnamaliriza kwogera kwaffe kuno owange taata njagala okukubuuza “kukutukuza maali” zaka yaayo ne khumusu waayo biri byewayogeddeko mumbooziyo.\nSikati- kati, emboozi ekwata kuzzaka ne khumusu mpanvu tujja kuteekulula bulikimu namulyango gukyeyawulidde katonda bwanaaba ayagadde.\n◘ Ojja kunnyumikiza kuzzaka bwekiba bwekityo, mu kwogera kwaffe okujja, oluvannyuma oyogere kukhumusu.\n- Nga bwayagala inshaallahu- taala.


EBY’OMUGAGGA SK Mbuga, 34, ne mukyala we Jalia Birungi,33, (Angela Vivienne Chebet) tebinnaggwa.\nOmuzungu Sten Heinsoo ,71, abalumiriza okumufera obuwumbi bwa ssente akombye kw’erima, ayagala ebyobugagga byabwe biboyebwe asobole okwesasula ssente ze.\nWadde Mbuga agamba nti omusajja ono tamumanyi era takolaganangako naye wadde okumusisinkana amusibako matu ga mbuzi kumuliisa ngo n’okwagala okumwonoonera erinnya.\nSten Heinsoo nga munnabyabufuzi, enzaalwa y’e Sweden agamba nti bano baamufera obukadde bwa Krona (ssente za Sweden) 55 mu za Uganda obuwumbi 23 mu ddiiru ya zaabu akalambidde ng’agamba nti alina obujulizi obumala okulumika ababiri bano era ng’oggyeko poliisi y’e Sweden okubayigga babitebye, Sten ayagala n’ebyobugagga byabwe biboyebwe.\nSten yagwawo ekigwo ng’alabye ebifaananyi by’embaga ya Bambuga n’obugagga bwabwe era agamba bano beeyagalira mu ssente ze kyokka Mbuga agamba ebyobugagga bye balina babiggye mu ntuuyo zaabwe mu bizinensi ez’enjawulo ze bakola.\nSuleiman Kabangala amanyiddwa nga Mbuga mwana nzaalwa y’e Masaka nga mutabani w’omugenzi Sulaiman Kabangala.\nY’omu ku bavubuka abamanyiddwa okulaga ssente mu Kampala ng’azze akola ebintu ebyewuunyisa n’okuleka abamu nga bamunyenyeza mutwe abalala nga beebuuza w’aggya ssente.\nEkimu ku bintu ebimuwa essanyu kwe kuvuga mmotoka ez’ebbeeyi era ng’oggyeko okutambulira mu luseregende lwa mmotoka ze, mu November wa 2016 yeetegekera embaga yaabwe kwe yasaasaanyiza obuwumbi bwa ssente okugula mmotoka bbiri okuli Ferrari ne Roussos mwe baatambulira.\nEmmotoka zino bye bimu ku bika bya mmotoka ezisinga okuba ez’ebbeeyi mu nsi. Zino yazigatta ku bika ebirala by’alina okuli; Range Rover Sport Vogue, Benz eziwerako, BMW, Jeep, Hummer n’endala.\nEBYOBUGAGGA BYE EBIRALA\nAzimba eddwaaliro ery’omulembe eddene e Makindye mu Kiwempe zooni.\nAlina kkampuni eziwerako okuli egula n’okutunda eby’obugagga by’omu ttaka gy’agamba nti yeesinga okumuwa ssente.\nMbuga y’omu ku bantu abalina ebizimbe mu Kampala nga n’ebisinga bipangisibwa okusulamu nga byamulembe (Apartment’s), eby’amaduuka ssaako amaka amanene (agasinga mulimu bapangisa) nga mu bitundu by’e Buzinga wokka awezaamu ebizimbe 8.\nAlina bizinensi e Dubai (gy’abeera mu kiseera kino), e South Africa, China n’ awalala.\nAlina ekibiina kya SK Mbuga Foundation mw’ayita okugaba obuyambi eri abantu, okuzimba emizikiti n’ebirala.\nVincent Ssekate, omwogezi wa poliisi ya Interpol mu Uganda bwe yabuuziddwa ku nsonga eno yategeezezza nga bwe batannaba kufuna kumanyisibwa kwonna okuva e Sweden ku nsonga zino.\n“Ebyogerwa mbiwulira mu bantu naye nga Interpol tetunnafuna kumanyisibwa wadde okusabibwa poliisi y’e Sweden okugiyamba mu nsonga eno.


Bukedde Online - Kirya yeesozze "quarter" za Uganda Cup n'okontola\nKirya yeesozze "quarter" za Uganda Cup n'okontola\nKabale yeekwasizza ng'ewanduse mu za yunivasite...\nUganda Cup(Ttiimu 16)\nWakiso Giants FC 0(4)-0(2) Tooro United FC\nOMUTENDESI wa Wakiso Giants FC eya Big League Ibrahim Kirya awanduddemu Tooro United FC eya “Super” mu kikopo kya Stanbic Uganda Cup n’asaabulula ebigambibwa nti bagulirira baddifiri okuwangula.\nKu lwomukaaga Wakiso Giants yakyazizza Tooro United FC ku kisaawe e Bugembe ne balemagana 0-0 mu ddakiika 90 wabula n’ewangulira ku penati 4-2 oluvannyuma lwa Isa Mubiru ne John Toki Byamukama aba Tooro penati zaabwe okuzikuba mu ngalo za kippa wa Giants Ivan Mutumba.\nWakiso ye ttiimu yokka etanakubwamu mupiira gwonna bukya Big League etandika sizoni eno ng’eri ku ntikko y’ekibinja kya Elgon n’obubonero 26 wabula b’evuganya nabo bagamba nti okwekuumira ku kkula lino, baddifiri bagibbira wabula Kirya ye bino abiyita byekwaso.\nWiiki ewedde Faisal Muhammed nannyini JMC Hippos yalaga obutali bumativu ku ngeri gye baali bakulembedde ensiike eyasooka ku ggoolo 1-0, wabula ddifiri n’agabira Wakiso ggoolo ey’ekyenkanyi mu ddakiika ezisemba ne guggwa 1-1.\nKirya agamba nti abalowooleza mu Wakiso okugulirira baddifiri, bali mu kwekwasa kuba kumutendera gwa ttiimu 32 baggyamu Kireka ate kati baggyeemu eya “Super” ekiraga nti obuwanguzi babukolerera. Ivan Kiweewa, Isaac Ntege, James Kasibante ne Hassan Wasswa Dazo be b’ateebedde Wakiso ggoolo ezaagituusizza ku mutendera gwa “Quarter”


Bukedde Online - Entaana ejjudde zaabu esattizza abakungubazi\nEntaana ejjudde zaabu esattizza abakungubazi\nBaabano abayimbi abalemeddwa okukuuma omutindo...\nBAABADDE bamusimira entaana ne bagwa ku zaabu, agaabadde amaziga ne lifuuka ssanyu na kucacanca. Amangu ddala egyabadde emiranga n’ebiwoobe byafuuse bijaguzo na buluulu obw’essanyu ng’abakungubazi bwe batenda ekisa ky’omufu, okubaleka nga bavuluuja mu bugagga.\nBya MUSA BALIKOOWA ne TOM GWEBAYANGA\nEkibadde ekyalo ky’abavubi n’abalimi kati kyalo ekitudde ku zaabu.\nBino biri mu disitulikiti y’e Namayingo ku kyalo, Nakudi, ssemaka bwe yafudde n’aleka ekyafaayo anti we baabadde bamusimira entaana we baazudde zaabu avuluuja abaabadde bakaaba eby’okukaaba ne babivaako n’omulambo ne basooka bagwerabira ne badda mu kusima zaabu.\nAbamu ku baabadde basima entaana baabadde baaluganda lwe abaavudde e Busia era ng’ebya zaabu babitegeera bulungi, baagenze okwetegereza ng’ettaka lirimu zaabu ebyokusima entaana ne basooka babikomya awo bamale okuyiikuula zaabu.\nOluvuuvuumo lwa zaabu lwatuuse mangu ku baabadde batudde mu luggya ne mu nju nga bakuuma omulambo era bino olwabagudde mu matu ne basitukiramu nga eyatega ogw’ekyayi nga babagalidde obukumbi ne batandika okuyiikuula ekibanja kyonna nga banoonya zaabu, baagenze okujjukira eby’okuziika ng’obudde buzibye.\nNga January 17, 2015, Charles Bwire, omutuuze w’oku kyalo Nakudi mu ggombolola y’e Banda yafudde era abooluganda lwe ne batandika okutegeka okuziika, wakati mu miranga.\nKyokka abaabadde basima entaana ate baagudde ku zaabu olwo ne badda ku muyiggo gwa zzaabu nga n’amaziga bageerabidde.\nW’osomera bino, ng’abaggagga b’omu Kampala, Juba ne Nairobi bakuluumulukuka boolekera kyalo Nakudi batere beesimire zaabu.\nOkumanya kikutteyo, abasuubuzi n’abasimi ba zaabu ababadde mu disitulikiti y’e Mubende ne Busia kati ebigere babyolekezza Nakudi eri zaabu bo gwe baayise “ow’ejjenjeero”, azii¬kuza n’abafu anti atandikira mu ffuuti ssatu (3).\nEkibadde ekyalo ky’abavubi n’abalimi kati keejago anti abantu basiiba mu binnya bayiikuula zaabu, ebyuma ebisa amayinja mw’ali bikaaba buteddiza, pikipiki zeetawula nga paatulo za poliisi, aba bizinensi eza buli kika baasengukira eyo era basula mu nsiisira nga banoonyi ba bubudamu kuba tebaagala kuseguka ku nsulo ya bugagga.\nOmugenzi Bwire ali wakati, gwe baabadde basimira entaana ne bazuula zaabu\nENGERI GYE BYATANDIKA\nNnamwandu w’omugenzi Bwire, Janet Nazirumbi (42) anyumya: Tubadde mu bufumbo ne baze nga mmulinamu abaana bana. Okufa kwe kwabadde kwa mangu. Twabadde tukyakungubaga ne tuwulira akasattiro ebweru twagenze okuwulira ng’abantu bakun¬giriza nti entaana gye baabadde basima erimu zaabu olwo ffenna eby’okukaaba ne tusooka tubissa ku bbali ne tugenda twerolere ku zaabu.\nEby’okuziika byasannyaladde nga buli afuna enkumbi abakana na kusima, zaabu okukkakkana baze nga tumuziise buzibye era abeetabye mu kuziika baabadde ba munyoto (batono) ate nga nabo ettaka ery’okuyiwa ku mufu, balitema eno bwe baliwenjaamu zaabu.\nEkyewuunyisa, bwagenze okukya ng’abagezigezi omuli n’Abayindi bagguse dda n’obuuma obupima okukaka¬sa nti zaabu w’ali, nga bwe basengejja ettaka mu mazzi era we bwazibidde nga kifuuse kirombe nga n’ebyuma ebyasa amayinja n’ettaka babituusizza.\nAbatuuze b’oku kyalo buli omu yatandise okuyiikuula ekibanja kye ng’ateebereza nti n’erirye lirimu zaabu era mu mmita 200 baazuddeyo omulala ng’ali ku ngulu nnyo ng’ate mungiko, ekyawalirizza abantu okwabulira eki¬rombe ky’ewange ne beeyunira ekipya, era mu kusenguka abaabadde basuubizza okunsasula teri yampaddeyo wadde ennusu!”, Nnamwandu bw’anyumya.\nKati guweze mwezi mulamba bukya ekirombe kino kizuulibwa era okusinziira ku ssentebe wa NRM mu ggombolola y’e Banda, Osinia Wambongo, ekibangirizi kino kirimu omwaliiro oguwezaako yiika z’ettaka 30 gujjudde zaabu ajja okumala ebbanga ng’asimwa.\n“Mu kutandika tw’alina abantu abakunukkiriza mu 10,000 omuli abakola emirimu gy’okusima ettaka n’amayinja, okusa, okunaaza n’okusitula ebizito.\nZaabu ono aleese bizinensi nnyingi omuli amaduuka, woteeri, loogi ez’ekimpatiira nga za bibaati n’enzigi ez’ebiwempe, takisi ezisaabaza, loole ezisomba ettaka eriteeberezebwa okubaamu zaabu, ebibanda bya firimu, ebbaala n’endala,” bw’annyonnyola.\nNnamwandu wa Bwire anyumya bba bwe baamuziise ekiro ng’abantu bali mu kusima zaabu.\nOMUYINDI AGULA ETTAKA KU BUKADDE 450\nMu kasattiro mwe mwajjidde n’Omuyindi okuva e Busia, eyapimye n’alaba zaabu nga waali mungi n’aluka pulaani y’okugula ekibangirizi kyonna, ku bukadde 450, kyokka abatuuze baamututte nnabugi si mufungize.\nAnton Kiruyi eyava e Jinja ne masiini esa amayinja yategeezezza nti Omuyindi yalabye bamulemesa n’akutula diiru n’omu ku batuuze n’agula ekitundu ky’ekibangirizi ekya fuuti 100 ku 100 ku bukadde 450.\nWaayise mbale Omuyindi n’akomawo ng’ekibangirizi kiri mu mannya ge. Abaabadde beesoomye oku¬mulemesa ne basigala mu bbanga, era kati ettaka lyonna ly’asima alitikka ku loole n’alitwala e Busia gy’alisengejjera.\nOkusinziira ku Osinia Wambongo, bbeeyi y’ettaka erin¬nya buli olukya kuba poloti eya ffuuti 20 ku 20 eyagu¬langa 250,000/- kati eri ku bukadde 3 n’omusobyo.\nomusajja ng'asima Zaabu\nENGERI ZAABU GY’AKOLWAKO\nZaabu bamusimisa nkumbi, bwe batuuka ku mayinja amamyufu oba ag’ekyuma badda ku bukumbi obutono obusima kaabuyonjo, bwe gakaluba nga badda ku nsuluulu.\nMu ttaka n’amayinja mwe muli, emmaali era ng’onoofunamu olina okusa ettaka lino, bw’omala n’olyoza mu bbaafu erimu “macule” (abagagga abagula zaabu be bamuleeta), ng’ono y’anuuna golodi mu mazzi


Bukedde Online - Samona ne Walukagga batabaganye\nSamona ne Walukagga batabaganye\nAtomedde omwana we nâ€™amutta\nâ€˜Ebbago lizze kunyaga ttakaâ€™\nAdded 17th November 2009\nTebakomye awo wabula bategeka ekivvulu makuge Walukagga mwâ€™anategeereza abantu nti mu nnyimba ebbiri ezivuddeko akabasa olwa Tuleppuke ne Bwiino wâ€™Omutembeeyi yali tayimba ku mugagga Kasawuli era mu kivvulu muno Walukagga eyeeyita â€˜Eversmartâ€™ asuubirwa okuwaana ebizigo bya Samona era akub\nTebakomye awo wabula bategeka ekivvulu makuge Walukagga mwâ€™anategeereza abantu nti mu nnyimba ebbiri ezivuddeko akabasa olwa Tuleppuke ne Bwiino wâ€™Omutembeeyi yali tayimba ku mugagga Kasawuli era mu kivvulu muno Walukagga eyeeyita â€˜Eversmartâ€™ asuubirwa okuwaana ebizigo bya Samona era akubirize abantu babigule.\nKino kiddiridde Walukagga nâ€™omugagga Samona okutuuzibwa omuyimbi Bobi Wine nâ€™abayimbi abalala okumalawo okusika omugwa okubaddewo.\nLooya wa Samona, Ambrose Tebyasa yagambye nti bakkiriziganyizza ku bintu bingi ebiyamba enjuyi zombi kyokka waliwo obutono obukyabulayo balyoke basse omukono ku ndagaano.\nAte Walukagga yagambye nti ensisinkano yaabwe ne Samona ku Mmande yabadde yamugaso nnyo era bagenda kukolera wamu ebivvulu mu December mwâ€™anayongera okukakasiza abantu nti ebizigo bya Samona tebirina mutawaana era ssi gwe yali ayimbako.\nâ€œFfenna tuli basajja Baganda. Twabadde tulina okutuula wansi tuteese tulabe ekisinga. Nayongedde okukakasa omukulu nti siyimba yeâ€, Walukagga bwe yategeezezza eggulo.\nAyongerako nti mu birala ebyakkiriziganyiziddwako mwabaddemu okukola endagaano ya myaka ebiri nga Samona yâ€™asasulira ebivvulu bya Walukagga era nga buli kifo we binaabeera, kkampuni ya Samona ejja kubeera etimba ebipande okuli obulango bwayo.\nâ€œEkivvulu ekisooka kya kubeera mu kisaawe e Nakivubo nga December 6, omwaka guno era kino kye kigenda okutugatta. Abayimbi bonna bagenda kubeerayo,â€ Walukagga eyabadde omusanyufu bwe yagambye.\nEkyo bwe kinaggwa, Walukagga yagambye nti bagenda kutalaaga eggwanga lyonna nga batangaaza abantu nti ennyimba ze tezivuma bizigo bya Samona era tebirina mutawaana gwonna ku bantu nti era omuntu gwe yali ayimbako yali mulala.\nGye buvuddeko omuyimbi Walukagga yabadde alayidde nti tayinza kuteesa na Samona kyokka yemenye nâ€™amusisinkana ewa Bobi Wine e Bukoto ku lunaku lwe lumu kwe yabadde alina okusisinkanira Katikkiro wa Buganda J.B walusimbiÂ e Mmengo.\nSamona yawawaabira Walukagga mu kkooti olwâ€™okugezaako okumuggyamu enguzi ya bukadde 60 obutafulumya luyimba lwa Bwiino wâ€™Omutembeeyi. Walukagga yasindikibwa e Luzira wiiki ewedde kyokka ne yeeyimirirwa.\nOmuyimbi Bobi Wine eyabagasse yagambye nti baafubye nnyo okumalawo olutalo kubanga lwabadde lwakufiiriza nâ€™abayimbi abalala. Laba ne P.6.\nâ€œNze mwana okuyingira mu bintu bino namaze kulengera wala, naffe abayimbi abalala abagagga bayinza okutandika okutulaba obubi ate nga be bamu kubatuyamba mu miziki gyaffe nâ€™olwekyo wateekwa okubaawo entegeeregana nabo,â€ Bobi Wine bwe yategeezezza.\nKankukube bbampu ompulire\nKira eguze tulakita endala\nWuuno omuwala atabudde obufumbo bwa munnamagye Maj. Gen. Kyaligonza\nMuseveni alayizza abalamuzi 25 abapya\nEssimu ez'ebicupuli zaakuggyibwako mu June 2013\nTogikwatako: Ababaka bazzeeyo mu kkooti ku okuwakanya eby'okuggyawo ekkomo ku myaka gya Pulezidenti


PULEZIDENTI Museveni asazeewo ku nkaayana wakati w’abagagga b’omu Kampala ababiri Drake Lubega ne Mansoor Matovu ‘Yanga’ abattunka ne famire y’omugenzi Charles Muhangi ku ttaka lya paaka ya bbaaasi kwe balina ebizimbe.\nKigambibwa nti Museveni eyabadde ayogera eri kabineeti eyatudde mu State House e Ntebe ku Mmande nga January 28, 2019, yalagidde ebizimbe ebibadde bikaayanirwa biddizibwe abagagga bano ababiri kyokka n’alagira Ssaabawoolereza wa Gavumenti William Byaruhanga okussa mu nkola ekiragiro kye.\nKino kiddiridde okufa kwa Charles Muhangi nga December 6, 2018 bwe yali akyali mu nkaayana n’abagagga bano ababiri eza Qualicel Bus Park ng’agamba nti yiye ate nga n’abagagga abalinako ebizimbe balumiriza nti byabwe kuba baagigulira mu mateeka.\nEnsonda mu Kabineeti, zaategeezezza Bukedde nti Pulezidenti yeewunyizza engeri ensonga z’abagagga bano gye zizze zikwatibwa mu kasoobo ng’ate ebiriwo biraga obwannanyini bwabwe ku bizimbe.\nYalagidde Byaruhanga okusisinkana enjuyi zombi n’atuma looya we Florence Kiconco okwetaba mu nsisinkano eno okutuusayo obubaka ku kyaasaliddwaawo.\nKu Lwokubiri, January 29, 2019 Byaruhanga yatuuzizza enkiiko ssatu ng’olusooka lwetabyemu aba famire ya Muhangi okwabadde Nnamwandu Patience Muhangi, maama ne muganda w’omugenzi ne munnamateeka waabwe Wycliffe Arinaitwe, Omugagga Hassan Basajjabalaba ne looya wa pulezidenti Kiconco era nga mwe yabategeerezza ekyasaliddwaawo pulezidenti.\nMu byasaliddwaawo kwabaddeko ekya Drake ne Yanga okukwata ssente eziri mu buwumbi okuzisasula kkampuni ya Horizon Coaches ey’omugenzi Muhangi ziyambe ku famire era olwo wabeewo n’endagaano ekolebwa okumalawo obutakkaanya bwonna. Kigambibwa nti ebizimbe byabadde bya kubakwasibwa mu bbanga lya nnaku bbiri kyokka ne kiyimirizibwa okutuuka nga Byaruhanga akomyewo.\nDrake ne Yanga Bukedde bwe yabatuukiridde baakakasizza okwetaba mu kafubo ne Ssaabawolereza ne famire ya Muhangi era ne basanyukira ekiragiro kya Pulezidenti okukkiriza okubaddiza ebizimbye byabwe n’ettaka. Famire ya Muhangi abamu baakakasizza okwetaba mu kafubo kano kyokka ne bagaana okubaako kye boogera.\nKyokka muto wa Muhangi ayitibwa Alex Katungi ng’ono yaddukanya emmaali ya Muhangi yategeezezza nti, enteeseganya zino abadde tannazimanyaako era ye akyagenda mu maaso n’emirimu nga bwe bibadde bitambula.


Bukedde Online - Embiranye ku kifo ky'obwapulezidenti mu kalulu ka 2021: Okunoonyereza kulaze Museveni, Bobi ne Besigye bwe bayimiridde\nFarouk bba wa Julie Underwood asinkididdwa...\nOKUNOONYEREZA okukoleddwa Vision Group kuzudde nti okuvuganya mu bitundu bya Uganda kusinga mu Buganda, wakati wa Pulezidenti Museveni ne Robert Kyagulanyi amanyiddwa nga Bobi Wine.\nMu kunoonyereza kuno, Pulezidenti Museveni y'akulembedde mu ggwanga lyonna n'agobererwa Bobi Wine; olwo Dr. Kizza Besigye, Mugisha Muntu, Henry Tumukunde n'abalala ne bagoberera. Okunoonyereza kuno okwakolebwa mu March 2020 kwatambulidde ku kibuuzo ekigamba nti, "Ani gwe wandironze ku Bwapulezidenti bwa Uganda addako?"\nEbyayanukuddwa abantu abaabuuziddwa mu bitundu bya Uganda byonna biraze nti Pulezidenti Museveni yandibadde afuna ebitundu 50.06 ku 100 n'addirirwa Bobi Wine ng'alina 21.16 ku 100 ate Kizza Besigye owa FDC alina 6.8 ku 100.\nWabula abantu ebitundu 18.44 ku 100 baalaze nti tebannasalawo gwe banaalonda. Okunoonyereza kwongedde okulaga nti mu bitundu bya Buganda mwe musinga okuvuganya okw'amaanyi nga wano Museveni ne Bobi Wine battunka kubanga Museveni alina ebitundu 38.98 ku 100 ate Bobi Wine alina 32.79 ku 100.\nOkunoonyereza kulaga nti mu Buganda, Besigye ayongedde okusereba era alina ebitundu 4.13 ku 100. Mu buvanjuba bwa Uganda Museveni alina 48.39 ku 100 ate Bobi Wine alina 18.55, ye Besigye yafunye 8.68 ku 100. Mu bugwanjuba, Museveni alina 58.38 ku 100, Bobi Wine alina 19.64 ku 100 ate Besigye n'afuna 7.30 ku 100.\nEbitundu by'obukiikakkono bwa Uganda abavuganya bonna Museveni abakubye kaga, n'ebitundu 60.20 ku 100 olwo Bobi ne Besigye ne bagoberegana nga Bobi alina 8.85 ku 100 ate Besigye 6.01 ku 100.\nBino by'ebitundu ebyawanga ennyo Museveni obuzibu mu kalulu okuva mu 1996 wabula bizze bikyusa ennonda ne bitandika okulonda NRM.\nOkunoonyereza kuno kwakoleddwa mu disitulikiti za Uganda 45 nga zaalondeddwa mu bitundu by'eggwanga byonna nga babuuza abantu abatuusizza emyaka egironda 18 okudda waggulu.\nEbibuuzo ebyababuuziddwa nga bikwata ku by'enfuna, obulamu obwa bulijjo, ebyobufuzi n'obuwangwa. Abantu 6,072 be babuuziddwa ebibuuzo eby'enjawulo nga babagwako bugwi awatali kutunuulira kibiina kya byabufuzi oba ekitundu ky'eggwanga mwe bava.\nKu bantu bonna ababuuziddwa; ebitundu 20 ku 10 bali wakati wa myaka 18 -24, ab'emyaka 25 -29 baabadde ebitundu 21 ku 100 abalala ne bagoberera nga bakka era ab'emyaka 60 - 64 baabuuzizza ebitundu 3 ku 10 ate myaka 65 okudda waggulu ne babeera ebitundu 5 ku 100 nga kino kyesigamiziddwa ku bungi bw'abalonzi abali mu muteeko gw'emyaka egyo nga bwe gigabanyiziddwa.\nBuli disitulikitu baalonzeemu emiruka esatu awatali kwetegereza kintu kyonna wabula nga bakozesa enkola ya "kanneemu kannabbiri…." era akalulu we kagudde nga gwe muluka gwe bagenda nagwo .\nBe baabuuzizza abasinga obungi baasoma siniya. Bangi ku bantu abaabuuziddwa beekolera mirimu gyabwe era abalina emirimu gye bakola nga bafuna omusaala batono nnyo. Abanoonyereza baakizudde nti eno yeemu ku nsonga lwaki abalonzi bangi basobola okugulirirwa n'obusente obutono ennyo kubanga bakola "mmere ya leero" ate olumu bannyuka tebafunye ssente.\nAmannya g'abantu abaali bavuganyizza gaalondeddwa okunoonyerezaako ng'abantu babuuzibwa ebibuuzo ne baanukula bye babamanyiiko n'endowooza yaabwe ku bantu oba ebibiina by'obufuzi bye bakiikirira.\nAmannya agaasinze okuvaayo ku kifo kya Pulezidenti 2021, kuliko: Yoweri Kaguta Museveni, Robert Kyagulanyi Sentamu (Bobi Wine), Kizza Besigye, Mugisha Muntu ne Nobert Mao. Abalala kuliko: Henry Tumukunde, Joseph Mabirizi, Abed Bwanika, Male Mbazira, Maureen Kyalya, Olara Otunnu, Rebecca Kadaga, Jimmy Akena, Tumusiime, Elly Tumwine ne Miria Obote.\nNg'oggyeeko Museveni, Kagulanyi ne Besigye abasigadde tebaawezezza kitundu kimu ku 100 ku bululu bwe bayinza okufuna. Newankubadde nga mu lukalala lw'abanoonyerezeddwaako mulimu omukyala, abantu bangi bwe baababuuzizza oba ddala Uganda neetegefu okufuna pulezidenti omukyala, abasinga obungi obwedda baanukula nti Uganda tennaba kutuusa kiseera kukulemberwa mukyala.\nAbantu 63 ku 100 bawakanya eky'okufuna pulezidenti omukyala ate 28 ku 100 bawagira okubeera ne pulezidenti omukyala. Abantu 6 ku 100 tebeekakasa oba ekiseera kituuse ate 3 ku 100 tebaayanukudde.\nAbatayagala kufuna pulezidenti mukyala baawadde ensonga ez'enjawulo okuli okubeera nti tebalina bumanyirivu na bukugu mu byobufuzi, abamu bagamba nti olw'ekikula kyabwe tebasaanidde ate abalala bagamba nti abakyala batiitiizi.\nEnsomga endala kuliko; abakyala banafu ate bangi tebaagala byabufuzi ate abalala bagamba nti okuviira ddala mu nzikiriza ez'enjawulo mu ddiini abakyala balina kukulemberwa basajja n'obuwangwa bwabwe tebukkiriza bakyala kukulembera basajja.\nNewankubadde abawakanya abakyala bangi kyokka ababaagala nabo balina ensonga ze baawadde okuli: abakyala beesigwa, baagala demokulasiya okusinga abasajja, abakyala basobola, beetaaga enkyukakyuka era bagamba nti abakyala nabo balina eddembe lyabwe okwetabamu.\nKireetawo okunyweza omwenkanonkano era abakyala beesigwa.\nMulwana alese awadde Buganda ettu: Obukadde 115\nMukula akaligiddwa emyaka 4: Mukazi we azirikidde mu kkooti


Bukedde Online - 'Mbabazi teyabbibwa, talina bawagizi'\nOwa mobile money akubiddwa amasasi\nSsemaka akwatiddwa lwa kusobya ku kiggala ...\n‘Mbabazi teyabbibwa, talina bawagizi’\nAbalamuzi Stella Alach Amako, Jotham Tumwesigye, Ssaabalamuzi Bart Katureebe, Lydia Mugambe ne Nshimye mu kkooti ku Lwokuna nga bawuliriza looya Masiko, awolereza Pulezidenti Museveni.\nAKAKIIKO k’Ebyokulonda kakudaalidde Amama Mbabazi nti Kampala ne Wakiso gye yeekwasa nti ebikozesebwa mu kulonda byatuuka kikeerezi abalonzi obukadde bubiri ne bataataaganyizibwa, talinaayo buwagizi wadde.\nBannamateeka b’akakiiko k’ebyokulonda; Enos Tumusiime, MacDusman Kabega, Alfred Okello Oryem ne Erison Karuhanga kino baakituuseeko bwe baabadde beewozaako ku bujulizi Mbabazi bwe yatutte mu kkooti ey’oku ntikko ng’abalanga okuvuluga okulonda n’okulemwa okugoberera amateeka g’ebyokulonda mu kutegeka akalulu aka nga February 18, 2016.\nTumusime: Mu bujulizi bwe, Mbabazi agamba nti waaliwo okukeereya okutuusa ebikozesebwa mu kulonda mu Kampala ne Wakiso kw’agamba nti akakiiko k’ebyokulonda kaakukola mu bugenderevu kubanga Museveni teyalina buwagizi mu Kampala ne Wakiso. Kituufu waaliwo okukeerewa okutonotono kubanga ku disitulikiti zonna 112, okukeerewa kwali mu disitulikiti bbiri zokka.\nAbantu nga tebannatandika kumala ganenya akakiiko ak’Ebyokulonda, balina okutegeera eddimu eddene akakiiko lye kaalina okuteekateeka okulonda okw’eggwanga lyonna eririna ebifo ebironderwamu 28,010.\nMu Wakiso ne Kampala kituufu ebikozesebwa byatuukamu kikeerezi era kino Dr. Kiggundu yakyetondera era n’akola enteekateeka ez’okulaba nti abalonzi bonna mu Kampala ne Wakiso bakuba akalulu.\nMbabazi talina bujulizi bwonna bwe yaleese okulaga kkooti nti waliwo omulonzi mu Kampala oba Wakiso ataalonda olw’okukeerewa okwo. Mbabazi era talina bujulizi bwe yaleese okulaga nti okukeerewa kw’ebikozesebwa mu Wakiso ne Kampala, akakiiko kaakikola mu bugenderevu okuyamba Museveni.\nMbabazi agamba nti Museveni talina buwagizi mu Kampala ne Wakiso kyokka naye talinaayo buwagizi mu Wakiso ne Kampala era talina bujulizi bwe yaleese kulaga nti okukeerewa kw’okulonda mu Wakiso ne Kampala kwamukosa.\nABALONZI BA KAMPALA NE WAKISO BAJJUMBIDDE OKULONDA OKUSINGA\nMU 2011 Wadde waabaddewo okukeerewa mu Kampala ne Wakiso, ebyavudde mu kulonda kwa February 18, biraga nti abalonzi b’omu Wakiso ne Kampala bajjumbidde okusinga bwe gwali mu 2011.\nAbalonzi ebitundu 51.48 ku 100 mu Kampala be beetabye mu kulonda kwa 2016 so nga mu 2011, abalonzi ebitundu 42.5 ku 100 be baalonda mu Kampala. Mu Wakiso, abalonzi ebitundu 53.84 ku 100 be beetabye mu kulonda kwa 2016 so nga mu 2011 abalonzi abaakuba akalulu baali ebitundu 47.53 ku 100.\nNsaba kkooti ekitegeere nti Kampala ne Wakiso abalonzi bangi, noolwekyo ekya layini empanvu kyalina okubaawo ebikozesebwa ne bwe byandituusiddwa mu budde. LIJESITA\nEYAKOZESEBWA MU KULONDA YALI MU MATEEKA\nKyewuunyisa Mbabazi okugamba nti lijesita y’abalonzi eyakozeseddwa mu kulonda kuno teri mu mateeka kubanga abantu mu kwewandiisa baali bagenderera kufuna densite y’eggwanga.\nMbabazi yennyini bwe yali yeewandiisa okwesimbawo, ebimu ku biwandiiko bye yaleeta mu kakiiko kwaliko densite y’eggwanga ate n’ekirala yamala ebbanga mu gavumenti, talina lwe yavaayo kuwakanya nteekateeka ey’okweyambisa densite y’eggwanga mu byokulonda. Ebyo nga bizze ku bbali, Mbabazi talina bujulizi bwe yaleese mu kkooti okulaga nti waliwo omuntu yenna atuusizza emyaka egy’okulonda eyalemesebwa okulonda olw’erinnya lye okubula mu lijesita.Kkooti tugisaba egobe omusango gwa Amama Mbabazi kubanga tegulina bujulizi.\nLooya Muhammad Mbabazi ng’atambula okudda mu kifo kye.\nMUSEVENI YAWANDIISIBWA MU MATEEKA\nObutundu 8,9,10 ne 11 obw’etteeka ly’okulonda Pulezidenti buluhhamya akakiiko k’Ebyokulonda ku birina okugobererwa mu kuwandiisa bakandideeti okuvuganya ku bwapulezidenti era obutundu obwo bwe bwagobereddwa mu kuwandiisa bakandideeti okuli Mbabazi, Museveni n’abalala November 3 ne 4, 2016.\nMbabazi yalemeddwa okuleeta obujulizi obulala nti akakiiko kaayongezaayo okuwandiisa bakandideeti okuwa Museveni enkizo noolwekyo tusaba kkooti guno omusango gugobwe.\nObuuma bwe bwavaako twakozesa lijesitaObuuma bwa tekinologiya obwa BVVK si bwe bwakola nga lijesita y’abalonzi wabula lwayamba ku kulwanyisa omuze ogw’okulonda emirundi emingi n’okuggya abalonzi ab’empewo mu lijesita. Ebyogerebwa Mbabazi nti buli muntu akuuma kaali kamukolerako eddakiika 2 si bituufu.\nSinga buli muntu akuuma kaali kamukolerako eddakiika 2 kitegeeza nti abalozi 270 be bandibadde bakolebwako mu buli kifo ekironderwamu n’omugatte gwa bantu 5,700,000 mu ggwanga ekitasoboka.\nAkuuma kaateekebwamu kaadi bbiri okusobola okusika netiwaaka wabula tekaasobola kukola mu buli kitundu mu ggwanga. Mu bitundu ebimu kaalemererwa okusoma ekinkumu ky’abalonzi ate mu birala ne kagaanira ddala era nga mu mbeera bw’eti akulira ebyokulonda yali yeeyambisa lijesita.\nTEWALI YAGAANIBWA KULONDA\nAkawaayiro 15 ak’etteeka lya Electoral Commission Act, kawa ebbeetu omuntu yenna okwemulugunya ku nsonga ezikwatagana ku kulonda nga tekunnabaawo ne bwe kuba kuwedde.\nAkakiiko k’ebyokulonda kaatondawo akakiiko akawuliriza okwemulugunya era bw’oba tomatidde n’ogenda mu kkooti naye kino Mbabazi teyakikola. OKUGGYAKO EMIKUTU GYA\nFACEBOOK NE TWITTER\nKino tekyakolebwa na kigendererwa kya kunafuya Mbabazi kubanga ne bakandideti abalala kyabakosa. Tewali bujulizi bulaga nti okuggyako emikutu gino kyakosa ebyokulonda.\nOmulangira Wassajja ayanjulwa December 22\nUganda yeriisizza nkuuli mu mpaka za MTN Kampala Marathon\nOmuzaana Nankya azaalidde Wasajja omulangira


Bukedde Online - Abalunzi baakutendekebwa ennunda y’enkoko ey’omulembe\nTtiyaggaasi anyoose mu kikwekweto kya UMEME...\nABAKUGU mu kulabirira n’okuliisa enkoko n’embizzi bakunze abantu bonna abalunda n’abaagala okutandika okulunda obutasubwa mwoleso gwa Harvest Money Expo mwe bagenda okubasomeseza ebikwata ku bulunzi bw’enkoko nga bizinensi.\nYohan (ku ddyo) owa Koudjis ng’aso- mesa bakitunzi baabwe be baatendese.\nYohan Verhoek, omukugu mu by’endiisa y’ensolo n’ebinyonyi okuva mu kkampuni ya Koudjis ey’e Budaaki yagambye nti ekimu ku biremesezza Bannayuganda okufuna mu bulunzi bw’enkoko n’embizzi bwe butamanya kituufu kye balina kukola.\nBwe yabadde mu kutendeka bakitunzi ba Koudjis okuva mu mawanga g’obuvanjuba bwa Afrika okuli Uganda, Kenya, Rwanda ne Tanzania ogwabadde ku Jevine Hotel mu Ndeeba-Lubaga, Yohan yagambye nti waliwo ebintu abalunzi bye batamanyi so nga bikulu mu mulimu gw’obulunzi.\n“Twagala okwongera okusomesa abantu ebintu ebitono\nbye basobola okutunuulira ne bamanya oba enkoko n’embizzi bye balunda biri mu mbeera nnungi.\nYawadde eky’okulabirako eky’enkoko okwebojja oba okubeera n’okukaluubirizibwa mu lubuto. Yagambye nti osobola okulabira ku byoya nga tebikyalimu mu kiyumba nga zitandise okubirya oba okufunya ebigere ssinga ogisitula.\n“Bino n’ebirala bingi bye tugenda okusomesa abalunzi okubawa amaanyi okutegeera enkoko zaabwe kuba ssinga omulunzi amanya ebintu nga bino, eddundiro lye libeera lya kumuwa ekiwera”, Yohan bwe yagambye.\nFrancis Baguma akulira kkampuni ya Kafiika etunda emmere ya Koudjis mu Uganda, yagambye nti, “tukimanyi nti kikulu abalunzi okubeera ne bizinensi ennyweevu nga zitambula bulungi mu kukola amagoba kuba buli lwe bayingiza, bafuna amaanyi naffe okutugulako bizinesi n’etambula”,\nAgamba nti bagenda kuleeta emmere yaabwe ku mudaala\nogunaabeera mu kibanja kya kkampuni ezinaava e Budaaki ogwa “Netherlands Village” mu mwoleso e Namboole era nga baakuleeta n’abakugu mu kulunda enkoko n’embizzi abagenda okuddamu ebibuuzo by’abalunzi byonna. Bakitunzi baatendekeddwa mu ndiisa y’omutindo, enteekateeka y’ekiyumba, okukuuma obuyonjo n’okulwanyisa obulwadde, n’ebirala era oluvannyuma baaweereddwa satifikeeti ekakasa okutendekebwa kuno.\nOkuyingira mu mwoleso gwa Harvest Money kwa 10,000/- ate okwetaba mu musomo kwa 10,000/- olunaku.


Bukedde Online - Omuzeeyi agobaabantu ku ttakayeewuunyisizza akakiikoOmusuubuzi\nBakubye amasasi nga batangira eyabadde aggya...\nakakiikoOmusuubuzi w’omu Kiyembe abuziddwaawo...\nAbaatulugunyizibwa nga balaga enkovu.\nNNAMUKADDE Hajji Malika Koire 86, yawuniikirizza akakiiko akabuuliriza ku mivuyo gy’ebyettaka, okuba ng’agobaganya abantu ku ttaka e Butaleja ku byalo musanvu. Ono okuleetebwa mu kakiiko, waasooseewo abantu be yagoba abaanaabye ensonyi ne beeyambulira mu maaso g’Omulamuzi Catherine Bamugemereire okumulaga enkovu z’ebisago ebyabatuusibwako poliisi ng’ekolera ku biragiro bya Koire okubagoba ku ttaka.\nAkakiiko kaatandise okuwulira ensonga zaabwe ku Lwokusatu nga balumiriza nti ettaka lya yiika 1,500 eririko eggombolola satu: Butaleja Town Council, Mazimasa ne Kachoma okwali amaka gaabwe abamu baagabasuuzaawo ne balekawo bakyala baabwe n’abaana okusobola okutaasa obulamu. Olunaku Lwokusatu, Swaib Mugumbu ne Wilberforce Hasajja Kapere be baasoose okuwa obujulizi ne balumiriza nti bannaabwe bataano battibwa mu ngeri ez’enjawulo olw’enkaayana z’ettaka.\nBaalumirizza aduumira poliisi e Kasangati, Robert Kacumu nti yakuba Musa Hadwaya 85 ekyamuviirako okufa. Kacumu yaleeteddwa mu kakiiko ku Lwokuna ne yeegaana byonna ebimwogerwako ng’agamba nti ebimu banne be baabikola nga tannaba kutwalibwayo emisango emirala ne bagizza ng’amaze okuvaayo.\nAkakiiko kaayise William Okalany, akulira ekitongole kya poliisi ekikwasisa empisa (Professional Standards Unit, PSU) abeerewo nga Kacumu awa obujulizi kubanga ne banne abaamusooka okuli, Pater Kakonge ne Odokolanyi babalumiriza nga bwe kizuulibwa ng’ebiboogerwako baabikola babakwase PSU.\nKacumu nga tannaba kuwa bujulizi, basajjabakulu beeyambudde okulaga enkovu okwabadde Muhammad Wandyama, eyategeezezza nti baamukumako omuliro ne bamwokya nga bamukaka okuva ku ttaka kw’alimira omuceere era abazirakisa be baamuyamba okumutwala mu ddwaaliro.\nIman Lukumani Wandago yagambye akakiiko nti abantu badduka ku ttaka lyabwe mu myaka gy’e 60 oluvannyuma lw’enkuba ey’amaanyi eyatonnyera ekiseera ekiwanvu okufuula ettaka lyonna olutobazzi ne babeera nga tebakyasobola kulimirako yadde okubeerako.\nYagambye nti abantu baatandiika okukomawo mu myaka gye 70 nga Gavumenti ebasomesezza engeri y’okulima omuceere mu lutobazzi kyokka baagenda okukomawo baasanga Hajji Koire n’abalala baasengako nga bagamba nti lyabwe era kati be bali mu kubatulugunya


Bukedde Online - Engeri Siriimu gye yakwatamu abaana nga bajjanjaba kitaabwe\nOkukebeza omwana wange kyannyamba okumanya...\nAbayizi nga bawanise ebipande ebiriko obubaka obw’okulwanyisa siriimu.\nLEERO mu mboozi yaffe ekwata ku kawuka ka siriimu tukuleetedde ekyalo Magango mu muluka gw’e Gwanda eggombolola y’e Kyebe - Kannabulemu mu Rakai ng’eno omuntu amanyiddwa eyasooka okulwala siriimu gye yabeeranga ne bakyala be ababiri kw’ossa abaana be abasukka mu 10.\nAbakyala n’abaana nabo baafa n’asigaza basatu bokka, abaasimattuka! Omugenzi Golodiano Kivumbi yafa mu July 28, 1982 oluvannyuma lw’okumala ebbanga ng’atawaanyizibwa obulwadde bwa siriimu obwasaasaanira ekitundu kyonna naddala emiriraano gye nga n’amaka mangi ku kyalo kino gaasigala matongo!\nOmugenzi Kivumbi yali musajja mufunyi ebiseera ebyo nga ye yali avunaanyizibwa ku by’envuba ku myalo egy’enjawulo okuviira ddala e Kasensero okutuuka e Kalangala ng’oluusi yagendanga n’e Tanzania okusuubula.\nMutabani we Girigorio Nnyanga eyali ow’emyaka 12 kitaawe we yafiira agamba nti, ebyali bigenda mu maaso mu myaka egyo byonna yabigobereranga bulungi era kitaawe ye yasooka okulabibwa ku kyalo ng’alwadde nga kigambibwa nti obulwadde yabufunira ku mwalo gw’e Kabanyaga mu Tanzania gye yali atera okubeera.\nAgamba nti, amaka gaabwe gaafuuka ekikolimo ku kyalo ne famire yaabwe ne yeeyawulamu ng’abamu ku baganda ba kitaawe baali tebakyamwetaaga nga bamulumiriza okubaleetera omuteego ku kyalo, nga bamulumiriza nti alabika yabba ebintu ku b’eggwanga ly’Abakerebwe nga kati baali basindise eddogo!\nNnyanga agamba nti, yalaba kitaawe ng’aggwaawo era yatuuka ekiseera nga bamubikka mu ndagala kuba amasuuka gaali gamuyubulako eddiba ku mubiri nga balina kumubikka ndagala okwewala essuuka okumuyuzaako olususu!\nBaganda be baamudduka olwo nze n’abamu ku bato bange ffe twamunyiganga era abamu ku baganda bange wano we baafunira obulwadde era nabo ne bafa oluvannyuma lw’ekiseera.\nMaama naye yalwala n’afa nga wayise ekiseera kitono nga kitaffe amaze okufa mu 1982. Nasigala mu nnyumba ne baganda bange era lumu twagenda ewa kitaffe omuto nga mu nnyumba tutiddemu naye ono yatugobera ku mulyango nti, “Munviire mangu muzzeeyo ekikolimo kya kitammwe mu nnyumba yammwe temukituleetera wano!” Waayita akaseera katono ate obulwadde bwe bumu ne bwongera okusaasaanira ekyalo n’ebyalo ebiriraanyewo era wano Gavumenti n’ebitongole by’ebyobulamu by’ayongera okukola okunoonyereza ne bakizuula nti yali siriimu.\nBANGI SIRIIMU BAAMUFUNIRA MU KUJJANJABA BAAGALWA BAABWE\nNkakasa nti bangi ku baafa siriimu ku byalo byaffe abamu tebaamufunira mu bikolwa bya kwegadanga, wabula n’enkwata y’abantu abaali balwadde n’ebintu ebyakozesebwanga okubajjanjaba ng’abamu banyiga ebizimba ng’ate balina amabwa ku ngalo ekyayongera okusaasaanya akawuka,” Nnyanga bwe yannyonnyodde.\nENJU YA KITAFFE YAFUUKA KYABULAMBUZI\nMuwala wa Kivumbi, Lucia Nassonko yalombozze ennaku gye baayitamu nga bato, okwerabirira oluvannyuma lw’abazadde ne baganda baabwe okubafaako nga n’abamu baalemererwa okubaleeta okubaziika ku kiggya nga bangi baaziikibwa mu limbo mu ddwaaliro e Kitovu gye baatwalibwanga okufuna obujjanjabi. “Kitaffe yalina ssente nga muganzi mu bakazi ab’enjawulo era bwe yafuna obulwadde buno okuva e Tanzania ate n’abuleeta ne wano ne busaasaanira ekitundu.\nTwalaba ekyalo nga kiggwaawo ng’abantu tuziika, wano tuziika wali, muba mwakamala okuziika omuntu mu famire emu ng’ate babika nti n’abadde ku ndiri afudde era ekyalo kino bw’okyetooloola abantu bangi baafa n’amaka agawerako kati gali mu nsiko.\nEnju ya kitaffe kati yafuuka kyabulambuzi era tusaba Gavumenti etuyambe okugizzaawo. Abantu bajja okwerabira ku maka g’omuntu eyasooka okufa siriimu.” Wadde kitaabwe yalina ssente naye bamulekwa beeyaguza luggyo nga n’ennyanja kwe baali bafuna ssente amaato gaabwe amagye agalwanyisa envuba embi ku nnyanja gaagasaanyaawo n’okuggala omwalo gwabwe!\nEnnyumba yasuulibwa musisi eyayita e Rakai gye buvuddeko. Basiimye ebitongole nga Rakai Health Sciences Program ekyasooka okukola okunoonyereza ne bazuula nti kitaabwe yali alwadde siriimu ekyayamba okutandika okubudaabuda abantu n’okuyambako okuwa obujjanjabi okutaasa ekyalo nga kati wadde bangi baafa kyokka ekitongole kino kikyaliyo kiwa abantu obujjanjabi n’okuyambako ku bamulekwa.\nNja kufiira ku babba eddagala - Ssentebe\nAbeebijambiya basse 3 e Kyotera: Abaayo bali ku bunkenke!\nIrene Namatovu awadde bamulekwa Ssekukkulu\nPaasita yansaba 1,000,000/- ate okugulu kwange ne kutemwako\nTaata ow’emyaka 90 abaana bamufunidde omubeezi\nLeero mu Ssenga tukulaze engeri akaboozi lwe kayinza okutabula amaka\nAtutte malaaya ku poliisi lwa kumumma...\nOMUSAJJA atabuse ne malaaya gwe yaguze okwesanyusaamu n’amutwala ku poliisi oluvannyuma lw’okumulumiriza okumuwa...\nMabirizi atutte Tamale Mirundi...\nMALE Mabiriizi atutte Tamale Mirundi mu Kkooti Enkulu olw’okumulebula bwe yagamba nti minisita Kuteesa yamukozesa...


Bukedde Online - Balaze omusika w'omugagga Mulowooza\nAbasodokisi bakuzizza olunaku lw'ebifaananyi Klesia\nJesse Lingard musanyufu nnyo mu Westham\nTewaabaddeewo mikolo gya buwangwa gyakoleddwa nga bwe kitera okubeera mu kwabya ennyimbe omuli okusumika olubugo n’ekifundikwa.\nKenneth Kazibwe Kamya (ku ddyo) omusika wa kitaawe Mulowooza (mu katono).\nOmusika w'omugagga James Mulowooza owa kkampuni ya Mulowooza and Brothers Construction ekola enguudo, alagiddwa awatali kwabya lumbe.\nEmikolo gyabadde mu maka g'omugenzi mu zzooni ya Luwafu Kizungu mu munisipaali y'e Makindye, wakati mu kuwakanyizibwa okuva mu b'enganda, ab'ekika ne maama w'omugenzi, Joyce Nabbojja, abaabadde baagala olumbe okuyita mu mitendera gy'obuwangwa.\nMaama Nabbojja wamu ne mukyala wa Mulowooza omuto Eva Mulowooza ne mutabani we, abamu ku baana b'omugenzi ne baganda be, n'abeekika ky'Ennyonyi Nakinsige, emikolo baagizize.\nKenneth Kazibwe Kamya, mutabani wa nnamwandu omukulu, Eva Nampeera ye yalagiddwa abantu nti asikidde kitaawe Mulowooza. Tewaabaddeewo mikolo gya buwangwa gyakoleddwa nga bwe kitera okubeera mu kwabya ennyimbe omuli okusumika olubugo n'ekifundikwa. Kazibwe yalagiddwa jjajjaabwe James Lugwana Katula omukulu w'oluggya n'amukwasa ekitabo Ekitukuvu ne lubuga we Esther Nakyeyune.\nLugwana ayogedde ku kusika omuguwa okubaddewo mu kwabya olumbe lwa Mulowooza omubadde ab'ekika okuyisa ebirango ku mikutu gy'amawulire ebisazaamu emikolo, n'agamba nti, kyakoze akikoze mu mitendera mituufu, kubanga abaana abawala baatuula ne beerondamu omusika oluvannyuma lw'obutabaawo kiraamo, nti y'ensonga lwaki naye alaze omusika.\nOluvannyuma lw'okulaga omusika, waabaddewo okusaba okwakulembeddwa Rev. Henry Maguzi Mayega, okuva mu busumba bw'e Gayaza, eyasabidde omusika Mukama amuwe amagezi okukulembera banne obulungi. Yategeezezza nti olutalo oluliwo mu b'enganda luli wakati wa Bukristaayo na buwangwa, kubanga abamu baabadde baagala olumbe luyisibwe mu nnono, nnamwandu n'abamu ku baana kye baagaanyi nga baagala emikolo giyisibwe mu ngeri ya ddiini.Yabuuliridde omusika obutalowooza nti agudde mu bintu, wabula afunye obuvunaanyizibwa bw'alina okutuukiriza, okutwala ebintu bya kitaabwe mu maaso ate n'okugatta ffamire.\nEdward Katumba Wamala, minisita w'ebyentambula ng'abadde mukwano gw'omugenzi, yasabye omusika okukola emikwano emirungi nga kitaawe bwe yali n'okubeera omukozi.\nEva Nampeera, nnamwandu wa Mulowooza omukulu yeebazizza abantu abaasobodde okubeerawo ku mukolo wakati mu kusoomoozebwa okubaddewo, n'abasuubiza nti ffamire ya Mulowooza egenda kuba bumu, ng'entalo zonna zaakuggwaawo.\nYe omusika Kenneth Kazibwe Kamya, yeebazizza bannyina okumuteekamu obwesige ne bamukwasa obuvunaanyizibwa okubakulembera n'ategeeza nti, wadde engatto za kitaawe nnene, naye ajja kufuba okutuukiriza obuvunaanyizibwa bwonna. Yeeyamye okugatta ffamire ya Mulowooza okulaba ng'obumulumulu bwonna obuliwo buvaawo.\nMulowooza & Brothers Construction\nLuwafu Kizungu, Makindye\nKenneth Kamya Kazibwe\nRev. Henry Maguzi Mayega\nOmusika w'omugagga Mulowooza alagiddwa, tewabadde kwabya lumbe.


Bukedde Online - Abasaddaaka abaana basse omulala e Ntinda\nAbasaddaaka abaana basse omulala e Ntinda\nBaleese obujulizi bwa katambi mu gwa Kasiwukira...\nWabula ku Lwokubiri nabadde ku mulimu ne bankubira essimu nti Junior bamuzudde mu kabira okumpi n’oluzzi mu Butuukirwa Zooni.\nLAWRENCE Mwanje omutuuze mu Kalinaabiri Zooni I e Ntinda - Kigoowa mu Munisipaali y’e Nakawa, amaze wiiki emu ng’anoonya mutabani we Junior Lubwama, 6.\nWadde nga yaloopa ku poliisi bw’abuliddwaako omwana agambibwa okutwalibwa abasajja babiri abaamusanga ng’azannya ne bato banne, era nayo n’eggulawo omusango ku fayiro nnamba SD:60/27/04/2016, Mwanje yali asinga kulowooleza mu nnyina Rozious Asiimwe, gwe yayawukana naye mu 2012 nti ye yageze nga taliiwo n’amubbawo.\nMusajjawattu, yawunze ku Lwokubiri bwe baamukubidde essimu nti omwana we amubuzeeko okumala wiiki yasaddaakibwa ne bamusokoolamu ebitundu ebimu.\nAbatuuze b’e Ntinda Kigoowa baaguddemu ekikangabwa bwe baagudde ku mulambo gw’omwana wa mutuuze munnaabwe ng’asaddaakiddwa n’okusalwako ebitundu by’omubiri ebimu.\nMWANJE ATTOTTOLA: Ku makya ku Lwokusatu lwa wiiki ewedde, omwana wange yali azannya ne banne ku muliraano mbu ne wajja abasajja babiri ne bamuyita, ne bamutwala. Banne nti, baagezaako okumugaana okugenda n’abasajja bano n’abalemerako nti bajja kumukomyawo.\nBino baabingamba nkomyewo okuva ku mulimu ku12:00 ez’akawungeezi ne ntandikirawo omuyiggo gwa Junior nga nsuubira oba alina w’ali n’ambula.\nNakubirako nnyina (Asiimwe) essimu nga ndowooza oba yali amukimye kyokka n’annyombesa nti nve mu kumuzannyisa n’ambuuza ensonga lwaki owuwe gwe nkuba ebisiraani? Wano we nagendera ku poliisi y’e Ntinda ne nzigulawo omusango.\nBangambye nti mutabani wange omulala, Geoffrey Walusimbi ye yagudde ku mulambo gwa munne bwe yabadde agoba embwa.\nYamaze kulaba bigatto bya ssandaka ne T-Shirt emmyuufu bye yali ayambadde lwe yabula nga bisuuliddwa okumpi ne gye yabadde ayita ‘embwa enfu’.\nBatuuze bannange oluvannyuma baagenze ku poliisi y’e Ntinda eyazze ne yeekebejja omulambo gwa Junior n’ezuula ng’omutwe gwe gwasalwako busalwa, ebitundu bye eby’ekyama byakeculwako ne bitwalibwa ate era nga baamubaaga ne bamuggyamu ensigo ne bagitwala.\nABEEBYOKWERINDA BOOGEDDE: Atwala poliisi y’e Ntinda, Swaibu Taban agambye nti tebannaba kubaako muntu yenna gwe bakwata ku butemu buno nti kyokka baatandikiddewo okubayigga n’okuzuula abali emabega waabwo.\nAtwala ebyokwerinda e Kalinaabiri, Rosco Mukuye yavumiridde ekikolwa ky’okusaddaaka omwana ono n’anenya ne Asiimwe okulekawo abaana be mu ddya ate n’atafaayo kudddako mu maka ago kubalambula.\nYagasseeko nti omuntu eyasaddaase omwana ono kirabika tali wala nnyo kubanga ekiwuduwudu kyasangiddwa kumpi n’amaka ga kitaawe.\nYasabye nnannyini kabira omwasangiddwa omulambo okukasaawawo kubanga kafuuse ka bulabe abazigu mwe batemulira abantu n’abayaaye okukommontera enjaga.\nNNYINA KY’AGAMBA: Asiimwe yagambye nti mu 2014 yajja n’alaba ku baana era n’abasanga nga bali mu mbeera nnungi n’awakanya eky’oweebyokwerinda nti okunoba ewa Mwanje kya kyavuddeko okusaddaaka omwana.


Bukedde Online - Lukwago alabudde ku bbago lya Kampala\nAkakebe ka ttiyaggaasi kasattizza abakolera...\nBakansala ba KCCA bagobye lipoota ekwata...\nLOODI Meeya, Erias Lukwago atuuzizza olukiiko olusoose mu mwaka guno n’ategeeza bakansala n’abakozi ba KCCA nga bw’atagenda kukkirizza kufootoolwa tteeka eriri mu bubage erigenderera okumuggyako obuyinza.\nYabategeezezza nti bakansala beetegeke okusalawo oludda kwe bagenda okuyimirira.\n“Mwenna abamanyi nti mwalondebwa bantu okubakolera ku byetaago byabwe mu kibuga mwetegeke okudda ku ludda lwange. Abalala abayuugayuuga nnammwe mwetegekere okusanga akaseera akazibu, ” Lukwago bwe yabalabudde eggulo, mu lukiiko olwatudde ku City Hall.\nLwetabiddwaamu omumyuka wa dayirekita Samuel Sserunkuuma n’abakulira ebitongole eby’enjawulo mu KCCA.\n“Omwaka guno enkiiko zijja kuba ntono kuba ebigenda okuddako tewali abimanyi. Nze siri mwetegefu kukolera mu kitongole mwe sirina buyinza. Palamenti egenda kutandikira ku bbago lya KCCA era buli omu wano amanyi kye twasalawo nti twasaba dda baliggyeyo era kye tulina okusibirako,” Lukwago bwe yagambye.\nLukwago yasabye lipooti ekwata ku batemi b’ennyama abakozesa eddagala ely’obulabe omuli n’erikola ku bafu mu nnyama.\nOkulira ebyobulamu Dr. Daniel Okello yategeezezza nti kitufu abamu ku batemi b’ennyama bakozesa ebiragala eritakkirizibwa.\n“Gavumenti etaddewo akakiiko akatuulako aba KCCA, abakola ku mutindo gw’ebintu (UNBS), abakola ku ddagala, minisitule y’obulimi, n’abakulira ebyeddagala (NDA),” Okello bwe yagambye.\nOlukiiko lwebazizza kkampuni ya New Vision Group efulumya ne Bukedde okulwanirira abantu era bakansala ne banenya abakozi ba KCCA obutayanguwa kuzuula bulabe buli mu kutunda nnyama erimu eddaggala.\nBakansala Alice Amony, Moses Mugisha Okwera, Kennedy Okello, Faridah Nakabugo ne Murushid Buwembo, baategeezezza ng’abakozi ba KCCA bwe battakoz kimala ne basalawo bongere amaanyi mu kukebera ennyama n’okukwata abeenyigira mu bikolwa by’ettemu nga batunda ennyama eriko obutwa.\nKCCA yeekengedde emipiira gya sindikeeti n’eraajanira FUF


Ebipya ku musango gwa Nsereko ne Nyanzi biibino - StaDailyNews\nHome Amawulire Agaakuno Ebipya ku musango gwa Nsereko ne Nyanzi biibino\nEbipya ku musango gwa Nsereko ne Nyanzi biibino\nKinajjukirwa nti Fred Nyanzi Ssentamu yaddukira mu kkooti ng’agamba nti akakiiko k’ebyokulonda ne Nsereko beekobaana ne bamunyagako obuwanguzi bwe mu kulonda kwa January 14.\nAkakiiko k’ebyokulonda kasabye omulamuzi agobe omusango Fred Nyanzi gwe yatwala mu kkooti enkulu ng’awakanya okulondebwa kwa Muhammad Nsereko nga tegunnawulirwa, kuba teguliimu makulu nga Nsereko teyaweebwa bbaluwa eraga nti baamuwaabira.\nNyanzi nga ye mukulu wa Robert Kyagulanyi Ssentamu yaddukira mu kkooti ng’awakanya ebyalangirirwa mu kalulu ka nga January 14 ng’agamba nti Nsereko yabba akalulu era n’awaabira akakiiko k’ebyokulonda awamu n’eyakuliramu okulondesa.\nKu Mmande, omusango guno guzzeemu okuwulirwa era bannamateeka basatu nga bakulembeddwa Robert Bautu, Bernard Mutyaba ne Saudah Nsereko, bategeezezza kkooti nti ku Lwokutaano Muhammad Nsereko yabawa ebiragiro okubaawo mu kkooti naye ne balemerako nti tebalina musango gwonna gwe bamanyi gwawaabirwa muntu waabwe.\n“Nalagiddwa okulabikako mu maaso go Owek. Omulamuzi naye tetufunangako bbaluwa yonna eraga nti omuntu waffe baamuwaabira. Tuzze wano olw’okuba erinnya ly’omuntu waffe lyayogeddwako mu musango guno ate nga tagumanyiiko, tuzze kulaba bigenda mu maaso.” Bautu bw’agambye.\nBannamateeka b’akakiiko k’ebyokulonda nga bakulembeddwa Eric Sabiiti, basabye kkooti egobe omusango guno kuba gwakubamalira biseera.\n“Omusango tegusobola kugenda mu maaso nga Nsereko taguliimu. Nsereko ye yawangula. Noolwekyo omusango tegusobola kugenda mu maaso nga eyawangulwa akalulu kano taliiwo.” Sabiiti bw’agambye.\nOmulamuzi Margaret Apiny asabye bannamateeka okuteeka ensonga zaabwe mu buwandiike baziweeyo nga tannasalawo ku nsonga eno.\nOkusinziira ku Nyanzi, ebifo ebironderwamu ebiwera 50 byonna byakolebwamu ensobi ezaalema akakiiko k’ebyokulonda okunnyonnyola, ekintu ekikontana n’amateeka g’ebyokulonda.\n“Abakuliramu okulondesa awamu n’abantu abaali balondesa baawaayo ebintu ebikyamu mu bugenderevu mu kiwandiiko ekyali kiraga ebivudde mu kulonda era kino ne kikosa ebyava mu kalulu ebyalangirirwa.” Nyanzi bw’ategeezezza. (Bya Ssemakula John)\nPrevious articleShoprite shutting business in Uganda\nNext articleWhy Villa need both Segona and Mbidde


Bukedde Online - Poliisi ewadde gwe yakuba emitwalo 80\nAbaserikale nga bakwasa omukadde ssente.\nMu katambi, ofiisa wa poliisi AIP Samuel Okiror (oluvannyuma eyafa nga wayise wiiki bbiri ng'amaze okukuba omukadde) yalabibwa ng'alumba omukadde Grace Asio 75 ow'e Doko, Namatala mu Mbale eyali ku mabbali g'ekkubo n'amukuba embooko.\nOmuduumizi wa poliisi mu ggwanga Okoth Ochola ye yawadde ekiragiro abaserikale okunoonya omukadde bamwetondere nga tannafuna bannamateeka okukuba Poliisi mu mbuga kubanga obujulizi weebuli.\nYabatisse ne kkavu wa mitwalo 50 n'ebikozesebwa mu bulamu obwabulijjo bya mitwalo 30 ne babimutwalira.\nAsio ayogera engeri gye yakubwa. Olunaku lwe sigenda kwerabira lwa July 2, 2020, Mbale lwe yasuumusibwa okufuuka City. Nnali nva ku dduuka kugula bintu ne nsanga poliisi nga egobagana n'abawagizi ba Lydia Wanyoto abaali bajaganya olwa Mbale okufuuka City.\nNnali ku mabbali w'oluguudo ngenda omuserikale omunene ng'annumba n'atandika okunkuba kibooko.\nOmuserikale ng'akuba omukadde kibooko.\nKu myaka gino omwana gwe ntuuse n'okuzaala yankaabya amaziga kyokka ng'abalala batunula butunuzi. Yankuba mu kifuba era naggyamu obulwadde n'amagumba gano ag'ekikadde gannuma.\nWabula nsanyuse abaserikale okujja nga bannoonya okunneetondera. Omutima gubasonyiye naye ate kinkoze bubi nnyo nti eyankuba yafa. Omwogezi wa poliisi mu bitundu bya Elgon, ASP Rogers Tayitika yagambye nti poliisi nabo kyabaluma okulaba nga munnansi ali ku myaka egyo atulugunyizibwa.\nMuyigirize abaana okukuuma obutonde bw'ensi - Katikkiro


Bukedde Online - Omupiira gwampa Obwameeya - Ssennyondo\nOmupiira gwampa Obwameeya - Ssennyondo\nAbazannyi okuwummulamu banywe ku mazzi mu Uganda tekyetaagisa\nEngeri Poliisi gye yakuttemu omuzannyi wa ...\nSsennyondo ng'akutte ekifaananyi ekyamukubwa nga Kabaka amukwata mu ngalo.\nOMUPIIRA nnaguzannyako mu gy'e 70 okuviira ddala mu pulayimale e Bukulula ne Biikira SS, era ngweyitira muzzahhanda. Ngwenyumirizaamu nnyo kubanga gwe gwannyamba okuyingira Kampala nga nva e Masaka.\nNga mmalirizza S4, mukulu wange, omugenzi Fred Kizza, eyali akulira poliisi ku mulembe gwa Obote, yasalawo okuntwala e Kampala nkole nga bwe nzannya.\nNagutandikira mu ttiimu ya Co-operatives ng'entendekerwa ku Old Kampala SS. Okuva bwe nalina kkono 'alebera', namalayo akaseera katono UCB n'entwala.\nEno nayo ssaabandaalayo ne nneegatta ku Coffee SC. Eno nafuna omukisa okuzannya nga bwe nkolera ekitongole kye kimu, nga tuli ne Sam Timbe eyali ggoolokipa.\nNasookera mu kitongole kya kukuuma biwandiiko bakama bange ne bankuza okutuuka lwe bansaba obudde obusinga mbusse ku mirimu. Olw'okuba omupiira nali nkyagwagala, nasalawo okuguwagiza amaanyi gange gonna.\nTtiimu ze mpagidde kuliko; Co-operatives, Coffee ne Villa. Kyalinga kizibu okusubwa omupiira kubanga abaagusambako twagulabiranga bwereere. Okwambala obulungi kyannyanguyiza obulamu ne kimpa ettutumu lye ssaafuna nga nsamba.\nNatuulanga n'abakungu mu paviriyoni kubanga teri muserikale yali asobola kunnyimiriza nga ndabika ng'owoobuvunaanyizibwa, era kyampa omukisa okumanya ebikonge mu Gavumenti ne mu mupiira okugeza abaaliko abakulembeze ba FUFA; Denis Obua, John Ssemanobe, Dr. Lawrence Mulindwa, omugenzi John Ssebaana Kizito, ssaako Ying. Moses Magogo aliko mu kiseera kino.\nBYE NFUNYE MU MUPIIRA EMBAGA\nSiyinza kwerabira mwaka gwa 1978 aba Coffee mwe bankolera embaga makeke nga mpasa kabiite wange Dorothy Ssennyondo! Ebiseera ebyo byali bizibu nnyo olw'entalo ezaaliwo, naye abakulu okuva mu Coffee banfunira paatulo z'amagye ezamperekera n'abagenyi bange okuviira ddala mu Lutikko.\nTuzadde abaana 10, naye mwenda be balamu.\nOKUVUGA BBAASI YA CRANES\nOlw'okuba nali muwagizi lukulwe, kyabanga kizibu amawulire gonna okuva mu FUFA okumpitako. Baali bankazaako lya 'Obua' olw'okubeera ennyo ku lusegere lw'omugenzi Denis Obua.\nMuno mwe nategeerera nga bwe baali banoonya ddereeva wa bbaasi ya Cranes, ne mbagamba nga bwe nalina ppamiti ensobozesa okukola omulimu ogwo era baagumpa.\nKabaka aba agenda mu Lubiri lwe e Nkoni mu 2018, yasanga abantu bangi bamulinze e Lukaya, n'avaamu ababuuzeeko. Nali omu ku batono be yakwata mu ngalo naye ekyasinga okunsanyusa, baba bannyajula n'abagamba nti, "Ono Ssennyondo mmumanyi wa mupiira nnyo ate era Meeya." N'omukumi we namulaba nga yeewuunyizza!\nOKWOGERERA ABAWAGIZI BA VILLA\nEkyasinga okunsanyusa ku bukulembeze buno y'engeri bakama bange bonna gye bampangamu ekitiibwa. Bampitanga 'Mr. Speaker Sir' ne nfa essanyu era nga buli kye nteesa bakiwuliriza.\nNninnye ennyonyi okugenda okuwagira Cranes. Olumu omubaka Muhammad Nsereko (Kampala Central), yatusasulira ne tugenda e South Afrika, era sirirwerabira.\nMbadde ku lusegere lw'abakungu b'omupira era ne tuggyamu omukwano. Mulimu; Dr. Mulindwa, era olw'omukwano ogwo bwe namutwalira omugenzi Jimmy Kirunda yakkiriza okumuwa omulimu. Yali akkirizza n'okutugulira abaagusambako ettaka kyokka obutakwatagana ne kukiremesa.\nObuwagizi bwampa ettutumu n'okwagalwa mu bantu okuviira ddala ewaffe e Lukaya. Olw'okuba nali nkolaganyeeko n'abantu ab'enjawulo ate nga nneeyisa mu ngeri ya buvunaanyizibwa, abantu b'e Lukaya bannonda ku Bwammeeya bwe nneesimbawo mu 2011 omulundi ogwasooka, ne bannyongera n'ekisanja ekirala mu 2016.\nEbbanga ettono lye namala nga nsamba omupiira lyanfuula omwesimbu mu buli kye nkola nga nakiggya ku batendesi abaayitanga ensobi ensobi, n'ekirungu ekirungi. Abantu bankazaako erya 'Kikyamu' olw'okubeera nnaamwatulira kubanga ekintu nkyogera nga bwe nkirabye.\nEKYANZIGYA KU KUWAGIRA\nEdda okuwagira omupiira kwalimu ebbugumu lya maanyi nga n'abawagizi bagutwala okuba entabaluganda. Omuwagzi yenna bwe yafunanga obuzibu nga banne bonna basitukiramu, ekitakyaliwo.\nEffujjo mu bawagizi eryasinga okuva mu bannannyini ttiimu olw'okwagala ennyo ssente ne batuuka n'okukissa mu bawagizi nti omupiira gwa kufa na kuwona, oteekwa okuwangula.\nAbawagizi baatandika okulwanagana, sso nga luli baali bakolagana bulungi. Ebikolwa ebyo bye byasinga okuntamya okuwagira omupiira nga ntya okufiira mu kavuyo ate nga nnina obuvunaanyizibwa eri famire yange ne be nkulembera.\nlWaliwo obunafu mu nzirukanya y'omupiira obusaana okutunulwamu bwe guba gwakuddayo ku ttutumu lye gwaliko. Luli ng'abakulembeze bafaayo, ekikyataliwo. Abaagusambako basaanye beenyigire mu kugukulembera kubanga bamanyi bulungi gye guvudde.\nlOkweyagaliza n'okwagala ssente kususse. Abakulembera omupiira baagufuula mulimu mwe baggya ssente. Pulezidenti Museveni asaanye akole ebikwekweto mu bitongole by'omupiira nga bw'azze akola mu bya Gavumenti kubanga ensimbi nnyingi zitwalibwa abantu ssekinnoomu.\nmu gy'e 70 okuviira\nddala mu pulayimale\ne Bukulula ne Biikira\nSS, era ngweyitira muzzahhanda.\nNgwenyumirizaamu nnyo kubanga\ngwe gwannyamba okuyingira\nKampala nga nva e Masaka. Nga\nmmalirizza S4, mukulu wange,\nomugenzi Fred Kizza, eyali akulira\npoliisi ku mulembe gwa Obote,\nyasalawo okuntwala e Kampala\nnkole nga bwe nzannya.\nNagutandikira mu ttiimu ya\nku Old Kampala SS. Okuva bwe\nnalina kkono 'alebera', namalayo\nakaseera katono UCB n'entwala.\nEno nayo ssaabandaalayo ne\nnneegatta ku Coffee SC.\nEno nafuna omukisa okuzannya\nnga bwe nkolera ekitongole\nkye kimu, nga tuli ne Sam Timbe\neyali ggoolokipa. Nasookera mu\nkitongole kya kukuuma biwandiiko\nbakama bange ne bankuza\nokutuuka lwe bansaba obudde\nobusinga mbusse ku mirimu.\nOlw'okuba omupiira nali nkyagwagala,\namaanyi gange gonna. Ttiimu ze\nmpagidde kuliko; Co-operatives,\nCoffee ne Villa. Kyalinga kizibu\nokusubwa omupiira kubanga\nOkwambala obulungi kyannyanguyiza\nkimpa ettutumu lye ssaafuna\nnga nsamba. Natuulanga\nn'abakungu mu paviriyoni\nkubanga teri muserikale yali asobola\nkunnyimiriza nga ndabika\nkyampa omukisa okumanya\nebikonge mu Gavumenti ne mu\nmupiira okugeza abaaliko abakulembeze\nba FUFA; Denis Obua,\nJohn Ssemanobe, Dr. Lawrence\nMulindwa, omugenzi John Ssebaana\nKizito, ssaako Ying. Moses\nMagogo aliko mu kiseera kino.\nBYE NFUNYE MU MUPIIRA\nSiyinza kwerabira mwaka gwa\n1978 aba Coffee mwe bankolera\nembaga makeke nga mpasa kabiite\nwange Dorothy Ssennyondo!\nEbiseera ebyo byali bizibu\nnnyo olw'entalo ezaaliwo,\nnaye abakulu okuva mu\nCoffee banfunira paatulo\nn'abagenyi bange okuviira\nddala mu Lutikko. Tuzadde\nabaana 10, naye mwenda\nOlw'okuba nali muwagizi\nlukulwe, kyabanga kizibu\namawulire gonna okuva mu FUFA\nokumpitako. Baali bankazaako\nlya 'Obua' olw'okubeera ennyo\nku lusegere lw'omugenzi Denis\nObua. Muno mwe nategeerera\nnga bwe baali banoonya ddereeva\nwa bbaasi ya Cranes, ne\nmbagamba nga bwe nalina\nppamiti ensobozesa okukola\nomulimu ogwo era baagumpa.\nKabaka aba agenda mu Lubiri\nlwe e Nkoni mu 2018, yasanga\nabantu bangi bamulinze e Lukaya,\nn'avaamu ababuuzeeko. Nali\nomu ku batono be yakwata mu\nngalo naye ekyasinga okunsanyusa,\nbaba bannyajula n'abagamba\nnti, "Ono Ssennyondo mmumanyi\nwa mupiira nnyo ate era Meeya."\nN'omukumi we namulaba nga\nEkyasinga okunsanyusa ku bukulembeze\nbuno y'engeri bakama\nbange bonna gye bampangamu\nekitiibwa. Bampitanga 'Mr. Speaker\nSir' ne nfa essanyu era nga buli\nkye nteesa bakiwuliriza.\nNninnye ennyonyi okugenda okuwagira\nCranes. Olumu omubaka\nMuhammad Nsereko (Kampala\nCentral), yatusasulira ne tugenda\ne South Afrika, era sirirwerabira.\nMbadde ku lusegere lw'abakungu\nb'omupira era ne tuggyamu\nomukwano. Mulimu; Dr. Mulindwa,\nera olw'omukwano ogwo\nbwe namutwalira omugenzi\nJimmy Kirunda yakkiriza okumuwa\nomulimu. Yali akkirizza\nettaka kyokka obutakwatagana\nObuwagizi bwampa ettutumu\nn'okwagalwa mu bantu okuviira\nddala ewaffe e Lukaya.\nOlw'okuba nali nkolaganyeeko\nn'abantu ab'enjawulo ate nga\nnneeyisa mu ngeri ya buvunaanyizibwa,\nabantu b'e Lukaya\nbannonda ku Bwammeeya bwe\nnneesimbawo mu 2011 omulundi\nogwasooka, ne bannyongera\nn'ekisanja ekirala mu 2016.\nEbbanga ettono lye namala nga\nnsamba omupiira lyanfuula omwesimbu\nmu buli kye nkola nga\nnakiggya ku batendesi abaayitanga\nensobi ensobi, n'ekirungu\nekirungi. Abantu bankazaako\nerya 'Kikyamu' olw'okubeera\nnnaamwatulira kubanga ekintu\nnkyogera nga bwe nkirabye.\nEdda okuwagira omupiira\nkwalimu ebbugumu lya maanyi\nnga n'abawagizi bagutwala\nokuba entabaluganda. Omuwagzi\nyenna bwe yafunanga obuzibu\nnga banne bonna basitukiramu,\nEffujjo mu bawagizi eryasinga\nokuva mu bannannyini ttiimu\nolw'okwagala ennyo ssente ne\nbatuuka n'okukissa mu bawagizi\nnti omupiira gwa kufa na kuwona,\noteekwa okuwangula. Abawagizi\nbaatandika okulwanagana, sso\nnga luli baali bakolagana bulungi.\nEbikolwa ebyo bye byasinga\nokuntamya okuwagira omupiira\nnga ntya okufiira mu kavuyo ate\nnga nnina obuvunaanyizibwa eri\nfamire yange ne be nkulembera.\nlWaliwo obunafu mu nzirukanya\ny'omupiira obusaana okutunulwamu\nbwe guba gwakuddayo\nku ttutumu lye gwaliko.\nLuli ng'abakulembeze bafaayo,\nbasaanye beenyigire mu kugukulembera\nbulungi gye guvudde.\nssente kususse. Abakulembera\nomupiira baagufuula mulimu\nmwe baggya ssente. Pulezidenti\nMuseveni asaanye akole ebikwekweto\nmu bitongole by'omupiira\nnga bw'azze akola mu bya Gavumenti\nkubanga ensimbi nnyingi\nzitwalibwa abantu ssekinnoomu.\nNaaba ntya mu bukyala?\nBeti Kamya awadde Kitaka ekiragiro Lukwago n'amukontola


Kayihura azzeemu okukola enkyukakyuka mu poliisi\nOMUDUUMUZI wa poliisi mu ggwanga, Gen. Kale Kayihura akoze ekyukakyuka mu poliisi mw’akyusirizza abaserikale 21 n’abaggya mu ofiisi ze babaddemu n’abatuma mu bitundu ebirala ate n’abalagira okugenda gy’abatumye bunnambiro.\nMu kiwandiiko ekyafulumiziddwa poliisi nga December 8, 2016 nga kiriko omukono gw’akulira ekitongole ekivunaanyizibwa ku nzirukanya y’emirimu mu poliisi, Hajji Moses Balimwoyo, abaserikale 21 baakyusiddwa.\nAbamu baggyiddwa mu bitongole mwe babadde bakolera ne batwalibwa mu bitongole ebirala ate abalala ne baggyibwa mu ofiisi ze babaddemu ne batumibwa emirimu emirala. Mu nkyukakyuka zino, abaserikale abamu babadde baakamala mu ofiisi ebbanga ttono nga mu bano kuliko ASP Ronald Mugabi abadde yaakamala emyezi 2 nga y’akulira CPS eyatwaliddwa okukulira poliisi y’e Mubende.\nMu balala abakyusiddwa kuliko SP George Kamonde eyaggyiddwa ku kitebe kya ICT n’atwalibwa e Masaka (Greater Masaka) okuvunaanyizibwa ku mbeera y’abaserikale n’enzirukanya y’emirimu, D/SP Taban Chriga abadde akulira bambega e Mbarara yatwaliddwa ku kitebe ky’ekitongole ekinoonyereza ku buzzi bw’emisango e Kibuli nga ofiisi yalagiddwa okugikwasa omumyuka we.\nASP Israel Wambesyo yafuuliddwa amyuka akulira poliisi y’ebidduka mu Kampala n’emiriraano, ASP Sam Kaacu yaggyiddwa mu kitundu kya Wamapa n’atwaliba ku kitebe kya poliisi mu Kampala n’emiriraano, ASP Hadija Ndikuye yaggyiddwa e Kasangati n’atwalibwa e Kakiri okukulira poliisi y’ebidduka, ASP Shalifa Naigaga yatwaliddwa Pallisa okukulira poliisi y’ebidduka.\nASP Steven Sande yaggyiddwa ku poliisi ya Kira Road n’atwalibwa mu kitundu kya Wamala okukulira poliisi y’ebidduka, ASP Erisen Twinamasiku yaggyiddwa mu poliisi ekkakkanya obujagalalo n’atwalibwa mu kitongole ekivunaanyizibwa ku kugula ebintu bya poliisi, ASP Robert Omara yaggyiddwa ku kitebe kya Kampala n’emiriraano n’atwalibwa ku poliisi e Kamuli ng’agikulira, ASP Fred Ayikoua yatwaliddwa e Kaliro ng’agikulira.\nASP Kassimu Ziryawulawo Matovu eyali OC w’e Nansana ng’abadde anoonyerezebwako ekitongole ekikwasisa empisa (PSU) yatwaliddwa e Lwengo ng’agikulira, D/ ASP Spohia Matovu abadde amyuka akulira bambega ku CPS yavudde mu kitongole ekinoonyereza ku buzzi bw’emisango n’atwalibwa mu poliisi ekuuma obutonde nga yeegattiddwaako ASP Ivan Mukhone ne ASP January Kusiima.\nD/ASP Ivan Abok yaggyiddwa mu kitongole ekinoonyereza ku buzzi bw’emisango n’atwalibwa e Buyende akulire poliisi e Kidera, ASP Denis Angor yatwaliddwa okukulira poliisi y’e Bukungu – Buyende. ASP Shaffic Kasujja yaggyiddwa ku poliisi ya Kampalamukadde n’atwalibwa Nakasongola okukulira poliisi y’e Katuugo.\nASP Assy Mukundane yaggyiddwa e Lwengo n’asindikibwa e Luuka ng’akulira poliisi yaayo, ASP Moses Muhanguzi yaggyiddwa e Rukungiri n’asindikibwa e Kabale ng’akulira poliisi, ate ASP Joyce Achiro yaggyiddwa e Kween n’atwalibwa mu kitundu kya North West Nile okukulira poliisi yaayo.


AKAKIIKO akafuga emizannyo mu ggwanga (NCS) kafulumizza ebiragiro ebigenda okugobererwa emizannyo amangu ddala nga Pulezidenti aggyeewo omuggalo olwa Corona.\nEbiragiro bya NCS biddiridde minisita w'Ebyenjigiriza n'emizannyo, Janet Museveni okulambika engeri ebyenjigiriza n'emizannyo gye bigenda okukwatibwamu ng'omuggalo guweddeko.\nMuky. Museveni yalagidde minisita w'Emizannyo, Hamson Obua okutuula ne NCS bakole enteekateeka (road map) ku ngeri emizannyo gye ginaddukanyizibwamu nga gizzeemu, abagirimu ne batakwatibwa Corona.\n3Tewali muwagizi anakkirizibwa mu kisaawe okutuusa nga Gavumenti ekkirizza abantu okuddamu okukung'aana mu bifo eby'olukale.\n4 Buli mulyango gwa kisaawe oba ekifo we batuukira okubaako akuuma akapima ebbugumu mu bantu, amazzi ne ssabbuuni oba sanitayiza kiyambeko abantu obutakwatibwa Corona.\n5 Buli mukungu okutandikira ku b'ebyobulamu, bamaneja ba ttiimu, abafumbi b'emmere ku bisaawe n'abalala balina okwambala giraavu. 6NCS ng'eri wamu ne minsitule y'emizannyo baakufuyiranga ebisaawe eddagala eritangira Corona nga tebinazannyibwamu ne ng'emizannyo giwedde.\n7Ebisaawe byonna birina okuba n'ekifo kya kasasiro ekifuuyirwa ng'emizannyo giwedde. 8Tewali bazannyi kugabana bikozesebwa nga amazzi, enkampa, obw'omu kamwa, emijoozi, engatto, sitookisi n'ebintu ebirala.\n9Mu mizannyo egimu eginakkirizibwamu abawagizi abatono, teri anaayingira kisaawe nga talina masiki. 10Abakulira ebisaawe balina okussaako ttivvi okunaabanga obubaka obujjukiza abawagizi ku ngeri Corona gy'ayinza okutangirwa.\n11Abakulira ebibiina by'emizannyo bettanire tekinologiya mu kukubiriza enkiiko zaabwe sso si kukung'aanya bammemba.\n12Abakulira ebibiina by'emizannyo n'ebisaawe balina okuwandiisa nnamba z'essimu ya buli muntu kiyambeko okubalondoola singa wabaawo alina Corona. Ssaabawandiisi wa NCS, Dr. Patrick Ogwel yagambye nti ebiragiro bino bigenderedde kutangira bantu Corona kubanga eddagala lye terinnavumbulwa.\nAKAKIIKO NCS yataddewo akakiiko ka bantu munaana (8) akagenda okulondoola okulaba nga buli kimu kissibwa mu nkola. Akakiiko kano kaakukulirwa Dr. George Galiwango (mmemba wa NCS), Dr. Diana Nakiddu (akulira ebyobulamu ku UOC), Cecilia Anyakoit (ow'ebyekikugu mu NCS), Beatrice Ayikoru (ssaabawandiisi w'ekibiina ky'emisinde), Moses Matsiko (pulezidenti wa golf), Nasser Sserunjogi (basketball), Ganzi Mugula akulira abazannyi ku UOC ne Joshua Cheptegei anaakiikirira abazannyi bonna


Bukedde Online - Aba FDC bali mukusoberwa\nEbyapa bya bbanka ezaggalwa bimuyisizza ku...\nBamwenda ng'ayogerako eri abamawulire e Najjanankumbi.\nOKUSOBERWA kweyongedde mu kibiina kya FDC ku muntu anaakwatira ekibiina bendera ku kifo ky'Obwapulezidenti. Eggulo abakulira ekibiina baalangiridde ng'enteekateeka y'okuwandiisa abaagala okukwatira FDC bendera ku kifo ekyo bwe kuyimiriziddwa.\nGuno gwabadde mulundi gwakubiri okukyusa enteekateeka y'okuwandiisa abaagala okuvuganya ku kifo ekyo. Baasooka kwongezaayo nteekateeka eno eyalina okumalirizibwa ku Lwokutaano lwa wiiki ewedde era ku mulundi ogwo baawa ensonga ya Iddi eyakwatagana n'olunaku lwe baalina okumalirizaako okuwandiisa abaaga ekifo ekyo.\nBaasalawo okwewandiisa kubeerewo ku Mmande n'Olwokubiri lwa wiiki eno era kibadde kisuubirwa nti byakuggwa olwaleero, wabula bammemba kyababuuseeko eggulo ng'abakulembeze b'ekibiina balangiridde nti entegeka eyimiriziddwa era tewali muntu noomu gwe baawandiise ku kifo ekyo.\nEky'enjawulo ku mulundi guno, tebaalaze na lunaku lwonna lwe bagenda kuwandiisizaako baagala kifo ekyo.\nSsentebe w'akakiiko k'ebyokulonda mu kibiina kino, Boniface Toterebuka Bamwenda yagambye nti ekibiina kyawandiikira ab'akakiiko k'eggwanga ak'ebyokulonda nga baagala bababuulire ebinaagobererwa mu kampeyini z'okuvuganya ku bwa Pulezidenti kyokka tebafunanga kuddibwamu.\nEbimu ku bye baagala bannyonnyolwe oba kinaasoboka abantu baabwe abeesimbyewo okusisinkana abalonzi baabwe mu bitundu by'eggwanga ebitali bimu nga tewali abakuba ku mukono, n'okukuba enkung'aana mu kampeyini.\nBamwenda yagambye nti tebagenda kutegeka kusunsula banaavuganya ku kifo kino okutuusa ng'akakiiko k'ebyokulonda ak'eggwanga kakasizza nti abanaavuganya bajja kukkirizibwa okukuba enkungaana n'okwogera obutereevu n'abalonzi.\nYagasseeko nti akakiiko k'ekibiina akafuzi kagenda kutuula ku Lwokutaano nga August 7, 2020 okusalawo eky'enkomeredde ku nsonga eno.\nOKUSOBERWA KULIMU EBIBALO\nDr. Kizza Besigye azze akwatira FDC bendera okuva mu 2001 kyokka tekinnamanyika oba anaakomawo omulundi ogwokutaano.\nEnsonda mu kibiina zaategeezezza nti Besigye akyabatadde mu kattu kubanga tannaba kuvaayo busimbalaala kulaga oba agenda kwesimbawo oba yasazeewo okuva mu lwokaano.\nAbakulembeze okuli Ssaabawandiisi w'ekibiina Nandala Mafabi ne Betty Aol Ochan akulira oludda oluvuganya gavumenti mu Palamenti baalaga nti bwe baasisinkana Besigye yabakakasa nga bw'atagenda kuddamu kwesimbawo mu kalulu ka 2021, wabula ate oluvannyuma n'alaga ng'atannaba kusalawo.\n"Besigye yalaga nti okuyingira mu kalulu akataliimu nkung'aana kuba kumala biseera kubanga ekimu ku bigendererwa by'okwetaba mu kalulu kwe kukunga abantu kubanga takikkiriza nti akalulu kasobola okukyusa obukulembeze bw'eggwanga." Omu ku ba FDC bwe yategeezezza Bukedde eggulo.\nKigambibwa nti mu nsisinkano Besigye ze yalimu ne Robert Kyagulanyi (Bobi Wine) owa People Power mu kugezaako okunyweza omukago gw'abavuganya gavumenti gwe baatuuma "United Forces of Change" yagezaako okumatiza Bobi Wine bazire akalulu, wabula Bobi Wine n'abigaana era oluvannyuma n'ategeeza nti wadde akakiiko koogera "Scientific Election", bbo nga People Power tebagenda kukazira era bagenda kukagendamu n'amaanyi gaabwe gonna.\nAbakulembeze ba FDC abamu babadde baperereza Besigye yeesimbewo kubanga kijja kuwa n'abeesimbyewo ku kkaadi y'ekibiina omukisa oguwangula ebifo ebya wansi, wabula era nabo akyabalese wakati awo.\nKyokka waliwo omukulembeze mu FDC eyatutegeezezza nti Besigye baamumatizza okuddamu okuvuganya, wabula akyabaza mbeera omuli enkola z'akakiiko k'ebyokulonda n'ebigenda mu maaso mu bibiina ebirala naddala okupima amaanyi ga Bobi Wine nti kubanga tayagala kuyingira kalulu kanaamuweebula n'okusaanyawo likodi gy'akoze emirundi ena gy'amaze ng'avuganya Pulezidenti Museveni.\nEnsonga y'akakiiko k'ebyokulonda eyaweereddwa nti yateekeddwaawo okuwa Besigye obudde okwongera okukubamu ebibalo okulaba oba okwesimbawo kimukolera.\nEnsonda mu FDC zaategeezezza Bukedde nti kyatunuuliddwaamu ng'okulangira kati nti Besigye ayagala ekifo, babadde bagenda kwesanuulira abawagizi ba Bobi Wine naddala abali ku mikutu gya yintaneeti, abayinza okumuggulako olutalo, agende okutuuka mu October 2020 we banaawandiisiza abaagala Obwapulezidenti bw'eggwanga, ng'ayenjebuse nnyo era kwe kusalawo okusigala ng'eky'okwesimbawo akyesigalizza, aveeyo ku ssaawa envannyuma.\nKyokka ebibalo era bikyalimu n'abantu abalala singa Besigye atuuka n'asalawo obutavuganya era mu balowoozebwako mwe muli Loodi Meeya Erias Lukwago, Salaamu Musumba, Nandala Mafabi, Ssentebe w'ekibiina Wasswa Biriggwa ne Pulezidenti w'ekibiina Patrick Oboi Amuriat.\nWabula ku bantu abo bonna, Biriggwa yekka y'atannalaga kifo w'ayagala kwesimba. Mafabi, Amuriat ne Salaamu baagala bubaka bwa Palamenti ate Lukwago akyali ku bwa Loodi Meeya bw'amazeeko emyaka 10.\nPaul Bukenya ayogerera akakiiko k'ebyokulonda yagambye nti ebinaagobererwa mu kulonda bigenda kuva mu kwebuuza kwe bakoze ku buli muntu akwatibwako okuli n'abakugu mu byobulamu olw'ensonga z'obulwadde bwa Corona n'agamba nti baakuzifulumya amangu ddala nga ziwedde.\nKyokka yagambye nti pulogulaamu z'ebibiina byonna zitambula bulungi kubanga ebinaagobererwa mu kalulu ka bonna tebirina bwe bigootaanya nteekateeka za bibiina ez'okusunsula abanaavuganya ku kifo kyonna


Zaake olubadde okuyimbulwa ate Poliisi neddamu okumukwata, Atwaliddwa Gulu - Watchdog Uganda\nZaake olubadde okuyimbulwa ate Poliisi neddamu okumukwata, Atwaliddwa Gulu\nOMUBAKA wa Munisipaari ye Mityana mu Palimenti Francis Zaake Butebi asanze akaseera akazibu ku kooti etuula mu Arua, bwatereddwa ku kakalu ka kooti ate naddamu okukwatibwa abapoliisi ababadde bamulindiridde wabweru.\nZaake yakwatiddwa olunaku lwe ggulo bwe yabadde ali mu Kampala oluvanyuma lw’okuva mu palimenti nga addayo eka, yasoose kutwaliibwa ku CPS mu Kampala oluvanyuma mu kiro n’ayongerwayo mu Disitulikiti ya Arua gyagambibwa okuddiza emisango egimuvunanibwa, okuli ogw’okutoloka mu ddwaliro awatali kumanyisibwa baali bamukutte saako n’okugaana okuddayo okweyanjula ku poliisi mu bugenderevu.\nKu nkya ya leero Omulamuzi Daniel Lubowa olubadde okumuta ku kakalu ka kooti aka miliyoni 50 agatali g’abuliwo ate abasajja ababadde wa bweru wa kooti ne baddamu ne bamukwata nassibwa mu kabangali ya Poliisi natwalibwa e Gulu banne gye baavunanibwa emisango gy’okulya munsi olukwe nga kitegerekese nti naye bayinza okumuvunaana emisango gye gimu.\nPuliida we Medard Lubega Seggona agambye nti bamaze okutuuka ku kooti ye Gulu era nga bakola kye basobola okulaba nga bamweyimirira ayimbulwe ku kakalu ka Kooti.\nOno emisango gyonna egimuvunanibwa yagizza mu kiseera we wabererawo okulonda okwokuddamu mu kifo ky’omubaka wa Palimenti owa Arua Munispality bwe baali bagenze okunonyeza munaabwe Kassiano Wadri obululu, era omwali n’okulumba emmotoka z’omukulembeze we ggwanga emu neyasibwa endabirwamu.\nMP Zaake granted bail by Arua Court, re-arrested\nBad Black summoned for abusing President Museveni


Bukedde Online - Enkuba esuubirwa ku nkomerero ya March\nBudaaki eyongedde ssente mu Harvest Money...\nOkulima ennyaanya ku musana kunfunira kiralu...\nEKITONGOLE ekivunaanyizibwa ku nteebereza y’obudde ekya Uganda National Metrological Authority kigumizza Bannayuganda ku nkuba nti egenda kutandika okutonnya mu bwangu.\nOkusinziIra ku kiwandiiko ekyafulumiziddwa akulira ekitongole kino, Dr. Festus Luboyera, omuyaga ogumanyiddwa nga Tropical Cyclone (Ekinywa mpewo) ogwakubye amawanga g’obukiika ddyo bw’Afrika gwagoyezza amawanga ga Mozambique, Malawi ne Zimbabwe gulemesa empewo empeweevu okuva ku guyanja Indian ezandireese enkuba mu Uganda.\n“Wabula tulina essuubi nti ku ntandikwa ya wiiki eno ekinywampewo kino kigenda kuba kikendedde olwo enkuba etandike okutonnya”, Dr. Luboyera bw’agamba.\nOmukungu mu by’embeera y’obudde okuva mu kitongole kino Yusufu Nsubuga annyonnyola nti ekinywampewo kino oluusi kijja ne kitakosa nnyo kutonnya kwa nkuba naye ku mulundi guno kibadde kya maanyi.\n“Ebbanga lyonna tufuna ebinywa mpewo mu guyanja Indian nga bino bitera kujja wakati wa January ne April 15.\nOluusi tebitukosa wabula eky’omulundi guno kyasimba okumpi ne Mozambique ne Madagascar nga kino kye kibadde kinywa empewo ezandituuse wano okutuwa enkuba”, Nsubuga bw’agamba.\nAgamba nti, enkuba yali etandise bulungi nga bwe kyatebeerezebwa mu kusooka wabula yeesiba olw’ekinywa mpewo naye y’akutonnya mu bbanga eritali ly’ewala okusinziira ku bubonero bannassaayansi bwe balaba.\nEkiwandiiko ekyafulumiziddwa aba Network of Climate Journalists of the Greater Horn of Africa kiraga ng’okulwawo kw’enkuba tekukosezza Uganda yokka wabula n’amawanga g’obuvanjuba bw’Afrika gonna.\nKino kitegeeza nti embeera eno yavudde ku kinywampewo ekimanyiddwa nga “IDAI”, ekisimbye mu luwannanda lwa Muzambique ate nga waliwo okuteebereza nti ekinywa mpewo kino kikyeyongera okubeerawo mu Guyanja Indian Ocean nga kino kitegeeza okweyongera kw’akasana.\nMu February, enteebereza y’obudde eraga engeri enkuba gy’esuubirwa okutonnya okuva mu March okutuuka mu May yafulumizibwa era n’etandikako wabula embeera y’akasana yatandika olwo abalimi abasimba ku nkomerero ya February n’entandikwa ya March ne bafiirizibwa.\nOlw’embeera eno ne Kenya waliwo ebitundu ebigambibwa okubeeramu okufa olw’enjala evudde ku kyeya. Okusinziira ku James Bataze omukugu mu kitongole ky’enteebereza y’obudde mu Uganda, eyayogedde n’aba Network of Climate Journalists of the Greater Horn of Africa, akasana kano ke tulaba mu March, kaasembayo okubeerawo mu 2017 enkuba lwe yalwawo olw’enkinywa mpewo.\n“Ssinga ekinywampewo kijja mangu ne kikoma ng’enkuba tennatandika kutonnya, tekikosa sizoni wabula ku luno kyaluddewo ekyavuddeko okulwawo kwa sozini y’okutonnya kw’enkuba.\nBataze annyonnyola nti, ebifo ebiri wansi empewo efuuwa egenda mu kitundu kino omuli n’empewo eyandi reese enkuba.\nAgamba nti, bwe kimala okujjula obulungi olwo ne kigwa ku ttaka nga ky’ekireeta n’okwonoona ebintu nga bwe gwabadde mu Mozambique.\n“Ekinywampewo bwe kinaaba kimaze okugwa, empewo yakuddamu okufuuwa nga bw’erina okuba. Abalimi balindeko okutuusa ku nkomerero ya March enkuba wesuubirwa okutonnya. Tusuubira nti enkuba yakutonnya okutuusa mu makkati ga June”, Bataze bw’agamba.\nDr. Festus Luboyera


ENNYONTA Y'OMUKWANO! Kitatta bikyamusobedde mu kkomera, bamukomyawo mu kkooti olwaleero - Galaxy FM 100.2\nENNYONTA Y’OMUKWANO! Kitatta bikyamusobedde mu kkomera, bamukomyawo mu kkooti olwaleero\nAkulembera akabinja ka bodaboda 2010, Abdullah Kitatta enkya ya leero, bamukomyawo mu kkooti y’amaggye e Makindye okuddamu okwekenenya obujjulizi obuleteddwa ku misango egyamugulwako.\nOmulundi ogwasembayo omweezi oguwedde, oludda oluwaabi nga lukulembeddwamu Maj Raphael Mugisha lwaleeta omujjulizi Private Richard Kasajja, omusirikale mu kitongole ekikesi ekya CMI, eyavirako Kitatta okuyunguka amaziga mu kkooti.\nKasajja yategeza kkooti nti Kitatta bamukwatira mu kabuyonjo ku Vine Hotel e Wakaliga mu ggombolola y’e Rubaga, nga 20, Janwali 2018.\nPrivate Kasajja era agamba nti Kitatta bwe yali akwatibwa, mu kisenge mwe yali asula, mwasangibwamu emmundu ekika kya pisito eyali ajjude amasasi, emmundu endala ekika SMG ate mu mmotoka ye, eyali epaakinze ku Hotel, mwasangibwamu pisito n’amasasi 15 n’ebiziti ebirala omuli yunifoomu z’amaggye 2, enkofira 7 ebyasangibwa mu offiisi ya bodaboda 2010 e Wakaliga n’ebizibiti ebirala.\nKkooti era yagaana okuyimbula Kitatta kuba singa kikolebwa, ayinza okuddaka mu ggwanga kuba emisango egimuvunanibwa gya naggomola era bwe gimusinga, ayinza okusibwa amayisa oba okutataaganya okunoonyereza.\nKitatta bagenda kumugya ku Limanda mu kkomera ly’amaggye wali e Makindye ate banne 12 bagenda kuva Luzira.


Okwanukula ebibuuzo_shk! kituufu mbogo eyaffa afuna wudhu_ Uploaded by Yusuf.Tib at Your Listen\nokwanukula ebibuuzo_shk! kituufu mbogo eyaffa afuna wudhu_\nThis music and or audio is not accessible due to copyright violations ."okwanukula ebibuuzo_Ekawempe ewambogo ba ..." has been removed due to a copyright notification. Keep exploring! You can find more similar and music and audio here - okwanukula ebibuuzo_shk! kituufu mbogo eyaffa afuna wudhu_\nYusuf.Tib 2083 uploads 32 followers 8 likes 5165 activities\nOkwanukula Ebibuuzo_shk! Kituufu Mbogo E…yaffa afuna wudhu_\nokwanukula ebibuuzo_Ekawempe ewambogo bamuteramu amazi mukadomola mbu afune wudhu kituufu yagakozesa_asoma qur'an nga tarina mpisa natagimanyi nga alina empisa mpase ani_okwaziina kwomukyaala_yeneyambulula ku musajja nanemerako nga aganye amahare nkolantya_shk twaha kakande\nOkukwata Kumukazi Kimalako Wudhu by Yusuf.Tib 00:04:32 25


VIDIYO! Wuuno omuyimbi akirizza omukozi wa TV okugirabako mu HDVIDIYO! Wuuno omuyimbi akirizza omukozi wa TV okugirabako mu HD\nVIDIYO! Wuuno omuyimbi akirizza omukozi wa TV okugirabako mu HD n’okugikwatako ku mpewo, laba kye bayita amaddu\nOmuwala agambibwa okuba omuyimbi, awuninkiriza abantu bw’akirizza omukozi wa ttiivi okulingiza ku bitundu by’ekyama.\nBasereebu mu nsi yonna n’okusingira ddala abakyala begumbulidde okwesamba okwambala obuwale bwomunda nga bagamba nti bubalemesa okweyagala.\nAbamu bagamba nti empale zaava ku mulembe nga zaali za bakadde nga balina okuwa omukisa ebitundu byabwe eby’ekyama omukisa okufuna empewo ennungi.\nKati omuyimbi yabadde ku ttiivi kyokka abamu ku bakozi baamulemeddeko annyonnyole lwaki tayagala kwambala mpale.\nWabula mu kwewozaako, omuyimbi yagambye nti tayinza kutambula nga tayambadde mpale.\nOmuyimbi, yakkiriza omukozi ku TV okulingiza kuba y’engeri yokka eyinza okuyamba, abantu okutegeera nti ddala abadde ayambadde empale kyokka omusajja wadde yabadde ku Ttiivi, yalaze kye bayita amaddu.\nkkooti mu ggwanga erya South Africa eyongezaayo okuwuliriza emisango gya Jacob Zuma egy’okulya enguzi okutuusa nga 10, August, 2021.\nZuma myaka 79 eyali Pulezidenti wa South Africa okuva mu 2009 – 2018 yatwalibwa mu kkomera ku ntandikwa y’omwezi guno Ogwomusanvu.\nWabula Zuma wadde yabadde alemeddeko obutasibwa, yapondoose neyewaayo eri ekitongole eky’amakkomera.\nZuma mu kkooti\nWabula bw’asimbiddwa mu kkooti ng’asinzira mu kkomera ku nkola ya Vidiyo, Zuma asabye kkooti omusango okwongezebwaayo olw’ekirwadde ki Covid-19 n’okwekalakaasa kwa bannansi nga bawakanya eky’okumusiba.\nAte omukulu wa Poliisi mu ggwanga erya Mozambique Bernardino Rafael aweze abantu babuligyo omuli abayimbi ne bannakatemba okuddamu okwambala Yunifoomu ya Poliisi.\nRafael agamba nti abantu babadde basukkiridde okweyambisa Yunifoomu ya Poliisi mu ngeri ewebuula ekitongole kya Poliisi.\nWabula abamu ku bayimbi ne bannakatemba omuli Aranica Pagere bagamba nti Rafae asukkiridde okweyisa mu ngeri ya nnakyemalira.\nMunnamateeka Osvanildo Mathe agamba nti omukulu wa Poliisi talina buyinza okuyisa ekiragiro bwekityo kuba omuntu yenna okweyambisa Yunifoomu ya Poliisi ku siteegi simusango.\nEbirala ebifa mu ggwanga – https://www.facebook.com/GalaxyFm1002/videos/502181260844844


Bukedde Online - Kasasiro tumukolamu ebigimusa n'okutunda ebicupa ne twongereza ku musaala\nEbimuli bimponyezza amabanja g'obusomesa...\nEbbeeyi y'ebyennyanja okukka esanyusizza...\nEkibiina kya bakawenja kituyambye okwegobako obwavu nga tutunda kasasiro n'okukola amanda.\nAbakyala b'ekibiina kya Amazima Bugagga Development Association nga bakung'aanya ebicupa.\nBannayuganda bangi bakaaba obwavu kyokka nga beetooloddwa zaabu wa kasasiro gwe bamalirako ssente nga bamugula mumaduuka kuba oluggyamu bye baagalamu ng abakasuka awatalikulowooza nti basuula ssente.\nBaabano abakyala abeegattira mu kibiina kya Amazima Bugagga Development Association abasangibwa mu Ndeeba, abafunye ssente mu kasasiro.\nWano nga bapima obuzito bw'obucupa bwe bagula ku bantu abalala.\nJoyce Nabalamba, ssentebe w’ekibiina kino agamba nti: Tukung’aanya ebicupa bya pulasitiiki n’obuveera byonna okuva mu bantu ne tubiguza kkampuni ennene, ate era tubigula ku bantu ssekinnoomu ababikung’aanya ne babituleetera wano.\nErinnya lyaffe eppaatiike tweyita ba ‘Kawenja’ kuba tuwenja kasasiro mu buli kasonda okwefuniramu ensimbi.\nTwasooka kubeera kibiina kya bakyala nga twekung’aanya ne tutereka ssente ne tumala ne tugabana buli luvannyuma lwa wiiki omu n’afuna, ate wiiki endala omulala n’afuna. Nkola mu kitongole kya KCCA nga njera nguudo, naye waliwo omuvubuka eyampa amagezi okulonda ebicupa mbitunde nange ne ngawuliriza.\nMmemba w'ekibiina ng'atwala obucupa obuwedde okutegeka we babutereka\nNatandika okulondanga ebicupa ebyo gye nayeranga enguudo e Mengo ku luguudo lwa Ham Road, nga nyinyuka n’ebikutiya ebijjudde.\nNafuna ekisenge ku nnyumba yange nga mwe ntereka ebicupa bino, bwe biwera ne mbitunda mu Kisenyi e Kampala.\nMu 2015, waliwo mukwano gwange akola ku munisipaali e Lubaga yantegeeza nga kkampuni emu bwe yali egenda okukola pulojekiti y’okukung’aanya ebicupa ng’ebyetaaga mu bungi n’ang’amba nfune abantu ababironda tukole ssente.\nNategeezaako bammemba bannange mu kibiina kyaffe ne tukkiriziganya nti ebicupa tujja kubirondanga n’okubigula.\nEbicupa bingi biyiibwa mumyala ne bigizibikira kyokka nga birimu ssente\nTwatandika okubikung’aanya, bwe byawera ttani 4, twakubira KCCA n’ejja n’ebitwala mu kkampuni ebigula gye bakolagana nayo.\nEmikolo we gibeera ffe we tukeera ne tuyonja ne twetwalira zaabu waffe owa kasasiro.\nKasasiro wa nnakavundira tumukolamu amanda agafumba ne twongeza ku nnyingiza yaffe, kati tetukyakaaba bwavu.\nBuli kkiro y’ebicupa tugigula 200/- ku babireeta, obuveera kkiro ya 100/- ate aba kkampuni batusasulamu 400/- buli kkiro.\nTuli bammemba 30, kasasiro bwe tumala okumukung’aanya ate tumusosola ne tumutegeka bulungi Coca Cola n’emunona okumutwala nga mwawule.\n‘Ennyaanya n’entula tubirima ku lusebenju ne tufuna ssente’


Bukedde Online - Omulamuzi Bamwine atabaganyizza Sudhir ne Bank of Uganda\nOwa S.6 ayimirizza okulonda kwa LC mu ggwanga...\nAKULIRA abalamuzi ba kkooti Enkulu, Dr. Yorokamu Bamwine atuuzizza omugagga Sudhir Ruparelia n’abakungu ba bbanka Enkulu okusobola okumalawo obutakkaanya wakati waabwe.\nEnsisinkano eno yabadde mu ofiisi y'omulamuzi Bamwine ku kkooti Enkulu e Kampala eggulo ku Mmande era tebakkirizza muntu yenna kugyetabamu yadde abaamawulire.\nSudhir yabadde awerekeddwako mutabani we Rajiv Ruparelia ne looya we Peter Kabatsi ate bbanka Enkulu ng'ekiikiriddwa Justin Bagyenda, akulira eby’okulondoola bbanka mu Uganda.\nOmulamuzi akulira kkooti y’ebyobusuubuzi gye bawaabira Sudhir yali alonze looya omukyala Harriet Magala okutabaganya Sudir ne bbanka Enkulu kyokka oluvannyuma enjuyi zombi zaasaba omutabaganya akyusibwe obuvunaanyizibwa ne buweebwa omulamuzi Bamwine.\nSudir ne looya we bwe baavudde mu ofiisi y’omulamuzi bagaanye okubaako kye boogera ku byatuukiddwaako wabula n'ategeeza nti alina essuubi mu mulamuzi Bamwine kubanga alina obumanyirivu mu by'akola ate nga musajja mukulu.\nOmwogezi w’essiga eddamuzi, Vincent Emmy Mugabo yakakasizza nti kaweefube w’okutabaganya Sudhir ne bbanka Enkulu akyagenda mu maaso.\nOkusinziira ku mateeka agafuga kkooti, emisango gyonna egy'engassi ng'omulamuzi tannatandika kugiwulira, gisooka wa mutabaganya.\nKino kiyambye emisango obutakandaalira mu kkooti era mu gimu abantu bakkaanya ne bakola n’endagaano eteekebwako omukono gw’omulamuzi omusango ne guggwa nga temuyise mu nkola ya kwewuuba mu kkooti kutuula kwerumiriza na kwewozaako.\nMu musango guno, bbank Enkulu yawawaabira Sudhir okuviirako Crane Bank okugwa nga bagamba nti Sudhir yaggya ssente ezisoba mu buwumbi 400 mun bbanka ye n'azikozesa bizinensi ze ekyagiirako okugwa.\nSudhir avunaanibwa n’okutondawo akawunti ez’obulimba mu bbanka ye n'ekigendererwa ky’okukwekwa entambuza ya ssente enkyamu n’okuwuddiisa bbanka Enkulu w'eyimiridde mu by'ensimbi.\nBbanka Enkulu era egamba nti Sudhir yawangayo embalirira enkyamu ng'agezaako okubikka ebituli ebyali mu bbanka ye era mu nkola eno, Sudhir yayitanga mu kkampuni ye eya Meera Investments okukaliza Crane bank ekyagiviirako okugwa n'etundibwa.\nDr. Yorokamu Bamwine,


Bukedde Online - Baabano ba ssentebe abalya ekisanja ne pulezidenti Museveni\nMuseveni alaze awali ssente mu bulimi n'obulunzi\nAni yeekomya ssente z'abavubuka, Gavumenti...\nAdded 16th October 2014\nSISINKANA bassentebe ba LC I abalya ekisanja ne Pulezidenti Museveni! Bano abasajja n’abakazi bamaze emyaka 27 be ddu mu ntebe, tebaseguka, ne bwe kuba kulonda era be bakomyawo mu bitundu byabwe!\nBya VIVIEN NAKITENDE NE LAWRENCE KITATTA\nOkulonda okwasooka mu 1987 kwakubirizbwanga bannamagye, ekyaleetera bangi okwewala okulonda kuno nga balowooza nti bye bimu n’ebizze bibaawo.\nMu kiseera ekyo nga ssentebe wa LC I aba mukulu nnyo, ng’ayitibwa ‘Pulezidenti w'ekitundu’. Olumu ssentebe e Kibuye yagaanako ne Katikkiro wa Buganda okwogerera mu lukung’aana ng’agamba nti teyamutegeezezzaako ng’anaakyala!\nBano be bamu ku bassentebe abafuze emyaka egisoba mu 27.\nErick Jjemba, ssentebe wa Kitebi yalondebwa 1987.\nAgamba:Aba LC tukola nnyo okusnga kumpi abakulembeze abalala bonna. Tukola emisana n'ekiro wabula tulinga abakolera ebitole by'emmere, tetufuna musaala era ekyo nze kye kinnuma nti oluusi twefiiriza n'emirimu gyaffe ne tuweereza abantu naye tetusasulwa.\nObwassentebe mbumazeeko kati emyaka 27 naye bwetaagamu obwegendereza bungi naddala mu nsonga z'ettaka ezitabuse ennyo ensangi zino.\nDavid Muyanja, ssentebe wa Busingiri zooni e Nyanama afuze ekyalo okuva mu 1986.\nNalondebwa mu 1986 ng'okulonda bassentebe kutandika era abantu baatusimbanga mu migongo. E Nyanama nga temuli bantu bangi, ekyalo ekiramba nga mubaamu abantu nga 500. kati tusoba mu 3,000 era kizibu bona okubakwata amannya. Nsaba Gavumenti etulowooozeeko ku misaala, tukola nnyo naye tetusiimwa.\nDavid Kamya Lutaaya, ssentebe Gogonya I (1988)\nNalondebwa ku bwassentebe mu 1988, nnali nnina ekitongole kye nkoleramu ne ntandika n’ogwa ssentebe. Gogonya kyali kyalo kibi nnyo, nga bakubirayo matoffaali na kusima musenyu, nga birombe byereere.\nAbatemu ng’eno gye basuula emirambo. Nze n’abatuuze abatono abaaliyo twalwanagana n’embeera nga tuli n’aba LDU.\nEkimpangaazizza ku Gogonya mazima na bwenkanya era abantu bammanyi ng'omutu omukambwe ennyo kuba nnyimirira ku mazima.\nEkizibu ekiriwo kati ebyalo batandise okubyawulayawulamu obutundutundu nga bagenda bateekayo bassentebe abalala ekyongedde obufere mu mulimu gwaffe. Eby'obufuzi bisusse nnyo mu mulimu gwaffe guno,edda abatu baatuwuliringamu nnyo ffe bassentebe naye kati obuyinza bwaffe bwajungululwa nnyo kuba bangi balowooza nti tetuliiwo mu mateeka.\nJoseph Ssenyonga, ssentebe Gogonya II 1990:\nLuli amayumba gaabanga mabale ku Gogonya, naye kati nnina abantu abasukka mu 10,000 ekitegeeza n’obuweereza bweyongedde.\nAbantu beetaaga ebyokwerinda n’empeereza endala kyokka tetusasulwa misaala. Obukulembeze obwa\nwaggulu tebutuyambyeko kutuukiriza bulungi mirimu gyaffe wabula okutulengezza era y’ensonga lwaki balowooza nti tetuli mu mateeka.\nAbamu kuba ssentebe okuva mu bitundu eby'enjawulo\nTwagala musaala tukooye okolera ebitole by'emmere.\nABDU Musoke Majwega, ssentebe Nsambya Central, 1987:\nObwassentebe bugenze bwonooneka kati mu Makindye, batonzeewo zooni endala ebyobufuzi byonoonye obukulembeze bwaffe ate nga bwali bulungi.\nTwalwana nnyo okulaba nti emirembe gibaawo mu bitundu byaffe wabula tukola nnyo naye tetusasulwa.\nMariam Nakityo Majwega, wa Bakyala Nsambya Central, 1986:\nOkuva mu 1986 nga mpeereza ng'ow’abakyala mu kitundu kyange ne ku LC II nayo nninayo obuweereza . Ebintu byasooka kuba byangu naye bigenze bikaluba, byetaagisa ssente ezitaliiwo.\nEdward Mutebi, ssentebe Nkere zooni Kibuye, 1990:\nNafugako ne ku mulembe gwa Obote II ne Lutwa nga nkola nga mayumbakkumi nga tebunnafuulibwa bwa LC nga bwe guli kati.Mu kusooka obwassentebe bwali butambula bulungi naye kasita baatongoza ebibiina byobufuzi, ebintu ne byonooneka, kati buli omu alina endowooza ye, ebyalo babikutuddemu obutundutundu lwa byabufuzi.\nMu Makindye eyali RDC Mulowooza Kayondo bwe yatandika okusala mu zooni zaffe okutondawo\nempya, ebyokwerinda nabyo byanafuwa anti buli omu alina ssentebe we gy’agenda!\nRichard Ssentongo, ssentebe wa Nabisaalu zooni Makindye, 1986:\nMu kutulonda mu 1986, enkola yali nzibu anti abantu baasooka kugaana kulonda okutuusa\nGavumenti bwe yayiiya akakodyo k'okugaba ssukaali nga buli alonda bamuwa ssukaali!\nEbintu byasooka kutambula bulungi nga bassentebe tulina obuyinza bwaffe wabula kati bikaabya amaziga, tukola nnyo tetukyalina buyinza ate tetusasulwa kale embeera eno ekaluubirizza emirimu gyaffe.\nLawrence Muwanga, ssentebe wa Katwe Central zooni,1986:\nOkutulonda mu 1986 abantu baatusimbanga mu migongo, nga bakamanda b'amagye be batulondesa.Kino kyatiisa\nabantu abamu ne batalonda nga balowoooza wayinza okubaawo obulabe.\nAkakiiko kabeerangako abantu 7 okuli ssentebe n'omumyuka we, omuwandiisi, ow’ebyensimbi, ow’ebyokwerinda, owamawulire, n’ow'abakyala wabula kati bali 10, baayongerako ow'abavubuka, abakadde ow'abalema.\nTwafunanga ku misomo ne batusomesa bye tulina okukolera abantu naye ebintu bikyuse nnyo, bassentebe twali ba maanyi nga tutiibwa era nga ne poliisi bw’eba erina gw’eyagala mu kitundu esookera wa ssentebe, ssentebe bwe yabanga ne ky’agamba poliisi ng’awulirizibwa naye kati ne poliisi etuyita babbi!\nTetwalina makomera ku ntandikwa kuba tewaaliwo poliiisi. Ng'abazzi b'emisango oluusi tubakuba kibooko mu lujjudde okubagunjula, kati tulinga bisiikirize.\nHaji Sowedi Wasajja, ssentebeKiganda zooni Katwe, 1986:\nNze omu ku baatandika obwassentebe nga bwakaleetebwa era nnaliko omukulembeze okuva ku mirembe gya\nSsekabaka Muteesa II nga ndi mutongole w’omuluka gw’e Katwe.\nMu kusooka, baatusuubiza okutuddiza ebitundu 25 ku 100 ku ssente ezinaasoloozebwanga mu bitundu byaffe wabula byonna tebyatuukirizibwa.\nMu 1999 baatugamba nti tupangise ofi isi tuleme kukolera mu maka gaffe era ne tuzifuna naye zaatulema kuba Gavumenti tezisasula.\nMu 2011 baatusuubiza okutuwa obugaali wabula nabwo tebaabutuwa, baabubbira ku kisaawe e Ntebe. Naye ggwe\ntokyewuunya engeri obugaali gye bubbibwa emisana ttuku!\nObwassentebe sirina kye mbwenyumirizaamu kuba Gavumenti tetutegedde buweereza bwaffe na byonna bye yatusuubiza tetulina kye twali tufunye\nBaabano ba ssentebe abalya ekisanja ne pulezidenti Museven\nEmmotoka za Gavumenti ziri waggulu wâ€™amateeka?\nOkumegga Kenya kye tugenda okusasula abawagizi - Sekaggya\nBakazibaggya bana balwanira mukwano gwa bbaabwe eyafiiridde mu kabenje e Wakaliga\nEmyaka 25 tetwerabangako naye laavu yaffe nka!\nOmusaayi gw'abaagalana lwe gugaana okukwatagana